Президент русча гапирса… « Ўзбекистон Халқ Ҳаракати\nПрезидент русча гапирса…\n14 February 2018 - 22:54\nКеча Сурхондарё вилоят телевидениесида Япония элчиси ва бир қанча японияликлар ҳақида репортаж берилди. Унда бир япон ўзбек тилида суҳбат берди. Бунинг акси ўлароқ, кунчиқар давлат элчиси рус тилида гапирган бўлса-да, унинг гаплари ватанимизда давлат тили мақомига эга бўлган ўзбек тилига на оғзаки, ва на субтитр билан ўгириб берилди.\nАгар кўрсатув рус тилида бўлганида эди, ўзбек тилида берилган суҳбатлар албатта рус тилига ўгирилган ва баланд овоз билан ўқиб эшиттирилган бўлур эди. Айниқса, Ўзбекистон президентининг мамлакат ичи ва чет эллардаги кўплаб халқаро сафарлари пайтида бошқа давлатлар раҳбарлари ва нуфузли халқаро ташкилотлар вакиллари билан рус тилида олиб борган суҳбатлари умуман ўзбек тилига ўгирилмасдан, ўзбек халқининг тили ва мавқеъи камситилмоқда.\nАфсуски, юқорида келтирилган хабарчилик ва журналистика услуби мустақиллик йилларида умуман ўзгармади. Ўзбекистон Конституциясининг давлат тили ўзбек тили эканлиги ҳақидаги модда бу борада чўпчакка айланиб қолгани ғоят ачинарли ҳолатдир. Аммо, нима учундир на Конституциявий суд, на қонунлар ижросини назорат қилиш ваколати берилган Бош прокуратура бу масалага эътибор қаратгани йўқ!\nХўш, телевизор кўрадиган Ўзбекистон аҳолисининг неча фоизи рус тилини тушунади? 32 миллион кишининг ҳаммаси ҳам телевизорда сиёсий, ижтимоий ва иқтисодий мавзулардаги кўрсатувларни томоша қилмайди, албатта. Лекин, бу рақамни 24 миллион киши деб оладиган бўлсак, шундан тахминан 30 фоиз киши русчани яхши билади ва келтирилган мавзудаги анча-мунча гапларни англайди, десак бўлади.\nАҳолининг яна 20 фоизи русчани ўртача даражадан паст савияда тушунади, деб тахмин қиламиз. Телетомошабинларнинг 25 фоизи русчани чала-чулпа англаса, қолган 25 фоизи эса умуман билмайди. Шундай экан, нима учун ўзбекча кўрсатувларда рус тилида берилган суҳбатлар ўзбекчага ўгирилмайди? Халқнинг ярми ахборот етказилаётган тилни тушунмаса бу қанақа матбуот бўлади?!\nМен ўзим телевидениеда анча йиллар давомида “Ҳуқуқ ва бурч” кўрсатувига муаллиф ва бошловчилик қилганман. Рус тили дохил, бошқа тилларда берилган суҳбатларни ўзим доим ўзбек тилига ўгириб, эфирга узатганман.\nТелевидение ходимлари мамлакат президентининг нутқ ва чиқишларини ўзбек тилига ўгириб, эфирга узатишга қўрқишади. Бунга бошқа давлатлар президентларининг рус тилидаги чиқишлари ҳам киради. Лекин, ҳадиксирашга ҳеч қандай қонуний асос йўқ. Қолаверса, ўзбек тилидаги кўрсатувда бошқа тилларда берилган суҳбатларни таржима қилиб бериш зарурлигини мамлакат Конституцияси ва “Давлат тили тўғрисида”ги Қонун моддаларидан ҳам англаб олса бўлади.\nТелевидение журналистлари ўзларига “нима учун мамлакат президентининг рус тилидаги чиқишлари ўзбек тилидаги ёзма нашрларда рус тилида берилмайди?” деган саволни бериб кўришсин. Масалан, “Халқ сўзи” газетасида президентнинг русча нутқи ўзбек тилига ўгирилмай русча берилса бўладими? Аҳоли буни қандай қабул қилган бўлур эди?\nПрезидентнинг чет тилда айтган асл гапларини пасайтириб, устидан ўзбек тилида таржимасини бериш одобсизликка ҳам кирмайди. Олдинги давлат раҳбари даврида у нима деса ҳеч қаерини “кесмасдан”, шундайлигича эфирга узатишган. Ўзбек тилида гапирганида эса сўзларини “текислаш” учун монтажчилар бор маҳоратини ишга солишган. Ўтган юртбоши ўзининг фикрлари шундоқлигича берилишини талаб қилган, десам муболаға бўлмайди.\nЭнди замон ўзгараяпти. Шунинг учун, мамлакатдаги телеканаллар бу борадаги иш услубини ўзгартириш пайти келди.\nАслида, Ўзбекистон президентининг ўзи Конституция ва қонунларга амал қилган ҳолда ҳамма ерда фақат давлат тилида гапирганида эди ҳеч қандай муаммо келиб чиқмаган ва давлат тили обрўси секин-аста юксалиш томон қадам қўйган бўлур эди.\nОмон бўлсак ўша кунларни ҳам кўрармиз.


Ҳукумат 5 феврал 2021 3792\nФарғона шаҳрида халқ депутатлари вилоят кенгашининг навбатдан ташқари сессияси бўлиб ўтмоқда.\n- Бу ерга келишдан олдин кўп-кўп таҳлил қилдик. Келиб-кетиш осон. Лекин 4 миллионлик вилоят аҳолисига нима манфаат бўлади, деган савол кўндаланг турибди. Шунинг учун бир ойдан бери тайёргарлик кўряпмиз. Кеча туманларда юриб, одамлар билан гаплашдим. Фарғонанинг эртаси нима бўлади, деб кечасиям ўйлаб чиқдим. Коронавирус касаллиги ёнимизда юргандек, иқтисодий хавф-хатар ҳам ёнимизда юрибди. Дунёдаги инқироз ҳамма давлатларга таъсир қилди. Бозор топиш - азоб бўлиб кетди. Шунинг учун янги «ўсиш нуқталари»ни шакллантириб, имкониятларни тўлиқ ишга солишимиз керак, - деди Шавкат Мирзиёев.\n- Мен Хайрулла Бозоровни кўп йиллардан бери биламан. Учта туманда, вилоятда ҳоким бўлиб ишлаган. Жуда тажрибали, ҳозирги замонга муносиб, халқпарвар, камтар инсон. Тўрт ойдан бери ҳоким вазифасини бажарувчи сифатида сизларнинг ҳам синовингиздан ўтди. Фарғонага мана шундай билимли, тажрибали одам керак, - деди давлат раҳбари.\n- Агар раҳбар оддий, самимий бўлиб, «ерда» юриб, халқнинг дардини билиб, оғирини енгил қилса, унинг ҳурмати ошади. Фақат столда ўтириб, машинада юриш билан обрў ошиб қолмайди. Менинг энг катта ташвишим - қуйи поғонадаги, туман миқёсидаги раҳбарлар ўзига масъулият олмаяпти. Бор имкониятдан тўғри фойдаланиб, фаоллар бирлашиб, кўп масалаларни туман, маҳалланинг ўзида ҳал қилса бўлади. Ҳоким ҳаловатга интилмаслиги керак, ўзини ишга бағишлаши керак, - деди Президент.\n# Президент # Фарғона вилояти


Forbes Россиянинг энг бой бўйдоқлари фотосуратларини чоп этди » Ўзбекистон янгиликлари – Zamin.uz\n26-04-2016 | 18:42\nZAMIN.UZ / Жамият / 26 Апрел 2016 года688\nForbes журналининг рус тилидаги талқини Россиянинг энг бой эркаклари суратларини чоп этди, деб "Даракчи" нашри хабар беради. Бу йилги рўйхатда бўйдоқ миллиардерлар сони 11 кишига қисқарган.“Кимдадир уларга турмушга чиқиб, бойлигига эгалик қилиш ғояси туғилган бўлса, марҳамат суратларга қараб, “қурбон”ни аниқлашингиз мумкин”, деб изоҳ берилган. Рўйхатда биринчи ўринни — LetterOne Holdings директорлар кенгашининг раиси 51 ёшли Михаил Фридман эгаллаган. У турмуш ўртоғи Ольга билан бундан 10 йил илгари расман ажрашган. Унинг давлати 13,3 миллиард АҚШ долларини ташкил қилади. Иккинчи ўрин — 7,7 миллиард АҚШ долларига эга бўлган 49 ёшли Дмитрий Рыболовлевга насиб қилган. У собиқ турмуш ўртоғи билан ажрашаётган вақтида рафиқасига 604 миллион АҚШ доллари ҳисобидаги маблағни қолдирган. Шундай жанжалли ажрашувдан кейин унинг яна расман уйланиши даргумон. Учинчи ўринни — 7,6 миллиард АҚШ долларига эга бўлган 50 ёшли Михаил Прохоров эгаллаб турибди. У анчадан бери уйлантириб қўйишга ҳаракат қилганларни доғда қолдириб, бўйдоқ бўлишни афзал кўрди.


22.05.2019 Муаллиф Ботир МАДИЁРОВ\nШу йилнинг 17 май куни Тошлоқ туманида “Ишонч” кредит-савдо маркази Тошлоқ филиали учун икки қаватли муҳташам мажмуа фойдаланишга топширилди.\nФарғона кулолчилиги – дунё эътиборида¬\n14.05.2019 Муаллиф haqiqat.uz\nРиштон туманининг Жалаер қишлоғида туғилган Тоҳиржон ота-онаси кулол ҳунарманд бўлмаса ҳам, ёшлигидан кулолчилик ҳунарига қизиқиб, риштонлик усталарга шогирд тушди.\nХитойга гилос экспорт қилинади\nШу йилнинг 8 май куни вилоят ҳокими Шуҳрат Ғаниев “Wuxi Tianran Agriculture and Forestry Technology” компанияси директори Руи Понг бошчилигида Хитой Халқ Республикасидан ташриф буюрган бир гуруҳ тадбиркорларни қабул қилди.\nНамунали вилоятга айлантирилади\n16.04.2019 Муаллиф haqiqat.uz\nПрезидендимиз Шавкат Мирзиёев томонидан ёшларнинг таълим-тарбияси учун қўшимча шароитлар яратиш, хотин-қизлар бандлигини оширишга қаратилган комплекс чора-тадбирлар йўлга қўйилмоқда.\n2019 йилнинг 9 апрель куни Фарғона вилояти ҳокимлиги қабуллар уйида Россиянинг Бошқирдистон Республикаси бизнес-делегацияси раҳбарлари билан учрашув бўлиб ўтди.\nСаудия Арабистони ишбилармонлари вилоятимизда\nФарғона вилояти ҳокимлиги қабуллар уйида Саудия Арабистони ишбилармонларининг вилоят раҳбарлари билан учрашуви ўтказилди.\nТараққиёт сари янги қадам\nЖорий йилнинг 9 апрель куни вилоят ҳокими Шуҳрат Ғаниев Ўзбекистоннинг Кореядаги фавқулодда ва мухтор элчиси Виталий Фен ҳамроҳлигидаги инвесторларни қабул қилди.\nҚуваликлар учун катта байрам тантанаси\n10.04.2019 Муаллиф Ботир МАДИЁРОВ\nБунинг самараси сифатида юртимиздаги ҳар бир оиланинг турмуш фаровонлиги юксалиб, яқин йилларгача ҳам худди эртакдек туюлган ширин орзуларнинг амалга ошиши айни ҳаётий ҳақиқатга айланмоқда.\nДанғарадан – жаҳон бозорига экспорт\n04.04.2019 Муаллиф Ботир МАДИЁРОВ\nДанғара туманидаги “Данғара агро томат” МЧЖ даги 6,5 гектар ерда ташкил этилган замонавий иссиқхоналарда 17 та доимий ҳамда 45 та мавсумий иш ўринлари яратилган.\nБош саҳифа - 340 553 та\nГазета тарихи - 829 та\nАлоқа - 708 та\nЮридик хизмат - 659 та\nСайт ҳақида - 614 та


Таваллуд айём муборак, Cакен Джетибаевич! / Olamsport.com\n22 авг 14:24\nТаваллуд айём муборак, Cакен Джетибаевич!\nТеглар : Сакен ПолатовБоксЎзбекистон\nБугун Ўзбекистон миллий олимпия қўмитаси вице-президенти, Ўзбекистон бокс федерацияси раисининг биринчи ўринбосари, спорт ва футбол фидоийси Сакен Полатов ўз таваллуд кунини нишонлаяпти.\nСакен Джетибаевич бугун 44 ёшни қарши олди. 1975 йилнинг 22 август куни дунёга келган бугунги кун қаҳрамонимиз ихтисослиги бўйича врач-эпидемиолог. У 2002 йилда Тошкент Давлат медицина институтини тамомлаган. Лекин спортга бўлган қизиқиш тиббиётдан устун келди.\nАмалдаги Ўзбекистон чемпиони Тошкентнинг "Локомотив" клуби ривожи учун улкан хисса қўшган Сакен Полатов жорий 2019 йилда бир йўла иккита спорт ташкилотига раҳбар лавозимига тайинланди. Аввалига февраль ойида Ўзбекистон бокс федерацияси раисининг биринчи ўринбосари, кейин эса июнда Ўзбекистон миллий олимпия қўмитаси вице-президенти этиб тайинланди. Ҳозир бор эътибор Токио-2020 Олимпиадасига қаратилган. Шу билан бирга сентябрь ойида Россиянинг Екатеринбург шаҳрида ўтказиладиган бокс бўйича жаҳон чемпионатига ҳам Сакен Полатов бошчилигида катта тайёргарлик кетяпти. Айни кунларда Чеченистонда ўтказилаётган халқаро турнир чарм қўлқоп усталаримизга сўнгги тайёргарлик вазифасини ўтаб беради.\nФурсатдан фойдаланиб, Сакен Джетибаевични бугунги унутилмас кун - таваллуд айём билан сайтимиз ижодкорлари ва мухлислари номидан муборакбод этамиз. Спортимиз фидоийси ва жонкуярига узоқ умр, соғлик-саломатлик, оилавий бахт тилаймиз.\n"Бу фақат бошланиши". Ҳасанбойни мағлуб этган Сакен Бибосинов ўз фикрларини билдирди 0


Шайх Салмон бин Иброҳим Ал-Халифа ОФК президентлигига қайта сайланди\nМалайзия пойтахти Куала-Лумпур шаҳрида Осиё футбол конфедерациясининг 29-Конгресси бўлиб ўтмоқда. Конгресс давомида кун тартибидаги асосий масала 2019-2023 йиллар учун ташкилотнинг янги раҳбарини сайлаш жараёни бўлиб ўтди. Унга кўра ОФКнинг амалдаги прездиенти Шайх Салмон бин Иброҳим Ал-Халифа қайтадан яна 4 йилга ташкилот президенти сифатида сайланди. Шунингдек, у бир вақтнинг ўзида ФИФА вице-президенти сифатида ҳам фаолият олиб боради.\nБундан ташқари, конгресс давомида ФИФА консули сифатида фаолият олиб борадиган ОФК вакиллари ҳам тасдиқланди. Унга кўра Хе Ду Жаочаи (Хитой), Прафул Пател (Ҳиндистон), Козо Ташима (Япония), Мариано Аранетта (Филиппин), Сауд Азим Ал-Муҳаннади (Қатар) ФИФА консули этиб тайинланди.\nОФК вице-президенти сифатида эса Сауд Азим Ал-Муҳаннади (Қатар), Меҳди Тож (Эрон), Махдум Файсал Солиҳ (Покистон), Зау Зау (Мьянма) ва Ганбатар Амгаланбатар (Мўғулистон) тасдиқланди.\nОФК фаолиятига доир Шайх Салмон бин Иброҳим Ал-Халифа\n"Фулхэм" собиқ устози Қатарда иш бошлади


Рамазон аҳкомлари ва одоблари – Ислом Нури\nРасулуллох соллаллоху алайхи ва саллам дедилар: «… Рўза калкондир…» (Имом Ахмад, имом Муслим ва имом Насоий ривоятлари).\nРасулуллох соллаллоху алайхи ва саллам дедилар: «… Мухаммаднинг жони кўлида бўлган зотга касам ичиб айтаманки, рўзадор огзининг хиди киёмат кунида Аллох хузурида мушку-анбардан кўра хушбўйрок бўлади» (Имом Бухорий ва имом Абу Довуд ривоятлари).\nТалха ибн Убайдуллох деди: «Бир киши келиб: «Ё расулуллох, Аллохнинг менга фарз килган рўзасидан хабар беринг»- деди. Расулуллох соллаллоху алайхи ва саллам: «Рамазон рўзаси»- дедилар…».\nАгар хаво булутли бўлса уларни ўттиз кун килиб, тўла килинади ва кейинги кун хайит бўлади. Расулуллох соллаллоху алайхи ва саллам дедилар: «… Агар сизларга булутли бўлса, (ойни) ўттиз кун килинглар!» (Имом Муслим ривояти).\nРўзадорнинг касддан огзини очиши каттик гунохлардан биридир. Агар у рўзасини касддан очган бўлса тавба килиб, каффорот бериши керак. Агар рўзанинг фарз эканини инкор этиб, тавба килмаса кофир бўлади. Расулуллох соллаллоху алайхи ва салламнинг хузурига бир одам келиб: «Мен халок бўлдим!»- деди. Расулуллох соллаллоху алайхи ва саллам: «Сени нима халок килди?»- деб сўрадилар. У: «Рамазонда (кундуз кунида) хотиним билан жинсий алока килдим»- деди. Расулуллох соллаллоху алайхи ва саллам: «Кул озод кила оласанми?»- дедилар. У: «Йўк»- деди. Расулуллох соллаллоху алайхи ва саллам: «Пайдар-пай олтмиш кун рўза тута оласанми?»- дедилар. У одам: «Йўк»- деди. Расулуллох соллаллоху алайхи ва саллам: «Олтмишта мискиннинг корнини тўйдира оласанми?»- дедилар. У одам: «Йўк»- деди-да, ўтирди. Расулуллох соллаллоху алайхи ва салламга хурмо келтирилди. Расулуллох соллаллоху алайхи ва саллам: «Шуни садака кил!»- дедилар…» (Имом Муслим ривояти).


"Локомотив"га қарши ўйинни Намозов бошқаради | "NAVBAHOR" FUTBOL JAMOASINING RASMIY WEB SAHIFASI\n"Локомотив"га қарши ўйинни Намозов бошқаради\nЎзбекистон чемпионатининг 14- тур ўйинларига тайинланган ҳакамлар рўйхати эълон қилинди. Унга кўра 4 август куни турнинг якуний учрашуви ҳисобланмиш "Локомотив" - "Навбаҳор" беллашувини Бахтиёр Намозов бошчилигидаги ҳакамлар бригадаси бошқарадиган бўлди. Унга қанотларда Олимжон Абдувасилов ва Набийжон Рўзимовлар кўмаклашишса, тўртинчи ҳакам сифатида Анатолий Рубаков (барчаси Тошкент) қайд этилган. Беллашувни назорат қилиб бориш пойтахтлик Сардор Нажафалиев зиммасига юклатилди.\nТаъкидлаш лозимки, Бахтиёр Намозов ушбу мавсумда "лочинлар"нинг иккита учрашувида ҳакамлик қилганди. "Металлург" (5- тур, 2:0) ҳамда "Машъал" (11- тур, 3:1)га қарши сафар ўйинларида айнан Намозов реферилик қилган. Аммо, ҳар икки ўйинда ҳам "Навбаҳор" мағлуб бўлган. Икки ўйинда Бахтиёр Намозов "навбаҳорчилар"га жами 3 та сариқ карточка кўрсатганди. Ҳакам умумий 7 та бошқарган беллашувида 25 бор футболчиларни огоҳлантирган.


Хонанда Наргиз Зокирова ҳибсга олинишдан қўрқиб, Одессада концерт бермасликка қарор қилди - Шоу-бизнес - PressNews.uz\nБош Саҳифа / Шоу-бизнес / Хонанда Наргиз Зокирова ҳибсга олинишдан қўрқиб, Одессада концерт бермасликка қарор қилди\nХонанда Наргиз Зокирова ҳибсга олинишдан қўрқиб, Одессада концерт бермасликка қарор қилди\nҚўшилди: 30 март 2017 11:00\nРоссиядаги «Голос» лойиҳаси финалчиси, асли келиб чиқиши ўзбекистонлик бўлган хонанда Наргиз Зокирова ҳибсга олиниш хавфи туфайли Украинанинг Одесса шаҳридаги концертларни бекор қилди. Бу ҳақда «Газета.ru» хабар бермоқда.\nХонанда Instagram’даги саҳифасида қолдирган хабарга кўра, Украинанинг аксарият нашрлари хонанда Одессага келиши билан ҳибсга олиниши мумкинлиги ҳақида хабарлар тарқатган. Шу сабабли ҳам у ва унинг жамоаси ижодий сафарни бекор қилишга мажбур бўлган.\nЗокированинг тахминича, бу Киев шаҳри мезбонлик қиладиган Eurovision—2017 мусиқийи танлови атрофидаги шов-шувлар билан боғлиқ бўлиши мумкин. «Лекин мен хато ўйлаётган бўлишим ҳам мумкин», — дея қўшимча қилди хонанда.\nХонанданинг ёзишича, у Одессада концерт бериши жуда ҳам хоҳлаган.


Биз ҳали ҳам ахборот сиёсатида эски принциплардан воз кечмаяпмиз » Ўзбекистон янгиликлари – Zamin.uz\n, 06 2020, 18:02\n25 мар, 13:53 1 217 Дунё\nКоронавирусга учраган япониялик эркак қасддан касалини бошқаларга юқтириб чиқди 20 мар, 09:39\nУ ҳам коронавирус юқтириб олди! 13 мар, 11:07\nКоронавирус Европада тарқалмоқда - Дания, Руминия, Финландия, Эстонияда илк ҳолатлар қайд этилди 27 фев, 13:16\nҚандай қилиб Хитойда тез тарқалаётган коронавирусга чалинмаслик мумкин? 24 фев, 17:45\n"Бизда фақат битта муаммо бўлмоқда...". Ухандаги ўзбек талабаси ҳақиқий вазият ҳақида нима демоқда? (видео) 25 янв, 17:43\nФилиппин аҳолиси кучли зилзиладан ваҳимага тушди (видео) 21 окт, 06:34


«Фуқаролар йиғинларининг энг намунали диний маърифат ва маънавий-ахлоқий тарбия масалалари бўйича маслаҳатчиси” кўрик-танловининг ғолиблари аниқланди\n02:33 / 08.07.2015\nБухорода «Фуқаролар йиғинларининг энг намунали диний маърифат ва маънавий-ахлоқий тарбия масалалари бўйича маслаҳатчиси” кўрик-танловининг мамлакат босқичи бўлиб ўтди, деб хабар бермоқда УзА.\nРеспублика “Маҳалла” хайрия жамоат фонди, Ўзбекистон Хотин-қизлар қўмитаси, “Камолот” ёшлар ижтимоий ҳаракати, “Нуроний” жамғармаси ва бошқа ташкилотлар ҳамкорлигида ташкил этилган тадбирда Ўзбекистон Республикаси Олий Мажлиси Қонунчилик палатаси депутатлари ва Сенати аъзолари, вазирлик ва идоралар раҳбарлари иштирок этди.\nБухоро вилояти ҳокими М.Эсонов ва бошқалар Президентимиз раҳнамолигида мамлакатимизда ҳуқуқий демократик давлат ва эркин фуқаролик жамияти барпо этиш борасида амалга оширилаётган кенг кўламли ислоҳотлар юксак самаралар бераётганини алоҳида таъкидлади. Бу жараёнда фуқаролик жамиятининг муҳим институтларидан бири – маҳалла фаол иштирок этмоқда. Уларнинг ваколат доираси кенгайиб, ходимларнинг билим ва малакасини ошириш тизими такомиллашмоқда. Бунда анъанавий ўтказиб келинаётган “Фуқаролар йиғинларининг энг намунали диний маърифат ва маънавий-ахлоқий тарбия масалалари бўйича маслаҳатчиси” кўрик-танлови муҳим аҳамият касб этмоқда.\nПрезидентимизнинг 2004 йил 25 майдаги “Ўзбекистон Хотин-қизлар қўмитаси фаолиятини қўллаб-қувватлаш борасидаги қўшимча чора-тадбирлар тўғрисида”ги фармони соҳада олиб борилаётган ишлар кўламини кенгайтиришда муҳим дастуриламал бўлаётир.\nТанловнинг Қорақалпоғистон Республикаси, вилоятлар ва Тошкент шаҳар босқичларида 8 мингдан зиёд маслаҳатчи иштирок этди. Уларнинг 14 нафари мамлакат босқичига йўлланма олди.\nИштирокчилар ўз фаолияти бўйича ҳудудда амалга ошираётган ишлари, эришган ютуқлари ва тажрибаларини замонавий ахборот технологияларидан фойдаланган ҳолда тақдим қилди. Тақдимотларда маслаҳатчиларнинг маҳаллаларда барқарор диний ва маънавий-ахлоқий муҳитни таъминлаш, маънавий-маърифий ишларни ташкил этиш, ҳудудда миллатлараро дўстлик ва ҳамжиҳатликни мустаҳкамлашга кўмаклашиш, оилаларни мустаҳкамлаш, баркамол авлодни тарбиялаш, ногиронлар, кексалар, айниқса, ёлғиз қарияларни ижтимоий қўллаб-қувватлаш, хотин-қизлар бандлигини таъминлаш каби йўналишларда амалга ошираётган ишларига эътибор қаратилди. Маслаҳатчиларнинг ўз фаолиятида учраётган турли муаммолар ечимини топиши уларнинг ҳуқуқий маданиятига ҳам боғлиқ. Тадбирда маслаҳатчиларнинг соҳага оид қонунлар бўйича билими ҳам синовдан ўтказилди. Иштирокчилар эркин мавзу бўйича ҳам ўз иқтидорини намойиш этди.\nТадбир доирасида маслаҳатчиларнинг иш фаолиятига доир фотоальбом, плакат ва стендлар, ҳунармандлик ишлари, миллий либослар кўргазмаси ташкил этилди.\nТошкент шаҳар Чилонзор туманидаги “Чилонзор” маҳалла фуқаролар йиғинининг диний маърифат ва маънавий-ахлоқий тарбия масалалари бўйича маслаҳатчиси Марҳамат Мақсудова ғолибликни қўлга киритди.\n– Маҳаллада тинчлик-осойишталик, оила мустаҳкамлигини таъминлаш маслаҳатчи зиммасига катта масъулият юклайди, – дейди М.Мақсудова. – Бу борада давлат ва нодавлат ташкилотлари ҳамда жамоатчилик билан ҳамкорликда иш юритаётганимиз яхши самара бермоқда. Ўтган йили ҳудудда бирорта ҳам жиноятчилик қайд этилмади. Нотинч хонадонлардаги муаммолар ўз вақтида ҳал этилди. 7 оилавий ажралишнинг олди олинди.\nҚорақалпоғистон Республикаси Кегейли туманидаги “Нурли бўстон” маҳалла фуқаролар йиғини маслаҳатчиси Алтингул Муҳамбетова иккинчи, Бухоро вилояти Ромитан тумани “Шўробод” маҳалла фуқаролар йиғини маслаҳатчиси Саодат Ҳотамова ва Тошкент вилояти Қуйичирчиқ туманидаги “Янги ҳаёт” маҳалла фуқаролар йиғини маслаҳатчиси Фарида Ҳайитматова учинчи ўринни эгаллади.


Сўз ҳақида сўз: Усмон Азим ижодига назар - Страница 16 - uForum.uz\n26.04.2013 19:14 #151\nПоследний раз редактировалось Gulchehra Ibragimova; 26.04.2013 в 19:26.\nQuvonchbek Karimov, Биллур\n01.05.2013 13:42 #152\nЎЗБЕКИСТОН ХАЛҚ ШОИРИ - УСМОН АЗИМ БИЛАН УЧРАШУВ!\nУчрашув жорий йилнинг 30 апрель куни соат 15-00 да UZINFOCOM марказининг мажлислар залида бўлиб ўтади.\n..Юлдузларни ўчирмоқда гулгун шафақ,\nҚалбга санчиб шеъриятнинг пичоғини!. (У.А)\nБизнинг анъанавий ўтказиб келинаётган ушбу ижодий учрашувимизда адабиётимизнинг равнақ топишида самарали ҳиссасини қўшиб келаётган, бугунги кунимизнинг илғор вакиллари қадрли ва таниқли инсонларимиз, ҳозирда юзлаб қўлланма, тўплам ва дарсликларнинг муаллифлари, адабиётшунос олимларимиз адабиётшунос олим ҳамда танқидчи, филология фанлари доктори, профессор, Қозоқбой Йўлдошев ҳамда адабиётшунос олим, филология фанлари номзоди, доцент Абдулла Улуғовлар ҳам ташриф буюришди. Улар шоирнинг ҳаёт ва ижоди ҳақидаги янги фикрларини мухлисларга етказиш билан бирга Усмон Азим шеърларини таҳлил қилиб бердилар.\nШунингдек, ижодий кечага Ўзбекистон Ёзувчилар уюшмаси аъзоси, шоир Шукур Қурбон ҳамда “Аъло кайфият” журнали Бош муҳаррири Назокат Азимлар иштирок этдилар.\nБўлиб ўтган бу ижодий учрашувда шоир Усмон Азим ва олимларимиз “Жамиятда адабиётнинг тутган ўрни”, “Ҳозирги адабий жараён”, “Ижод ва сўз эркинлиги”, “Ижод қилишда маҳорат ва истеъдоднинг аҳамияти”, “Замонавий шеърият”, “Замонамиз қаҳрамонлари”, “шеъриятдаги мезон”, “Ёшлар прозаси”, “Адабиётнинг вазифаси ва унинг тарбиявий аҳамияти”, “Адабий танқидчилик” ва мухлисларни қизиқтирган шу каби бошқа мавзуларда сўзладилар ҳамда мухлислар тарафидан берилган саволларга жавоб бердилар.\nШоир Усмон Азим ўз сўзи давомида хотираларидан, болалик даври, ижод завқи, тенгдош шоир дўстлари ҳақидаги қизиқарли таассуротларидан сўзлаб берди. Шундан сўнг барча кутган лаҳзалар етиб келди. Шиддаткор ва кескир мисралар соҳиби севимли шоиримиз “Бахшиёна” туркумидаги шеърларидан ва янги ижод намуналаридан ўқиб бериб шеърга ташна барча дилларни хушнуд этди.\nСуръатларда учрашув таассуротларидан айрим лавҳалар билан танишишингиз мумкин:\nBehzod Sulaymonov, Dilya Hasanova, Feruza Xodjayeva, Husen, Ra`noxon Xo`jaeva, Ulugbek Taylakov, albatros\n01.05.2013 14:11 #153\nЎзбекистон Халқ шоири Усмон Азим билан бўлган ижодий учрашув:\nDilya Hasanova, Feruza Xodjayeva, Husen, Marat Bakhtiyarov, Ra`noxon Xo`jaeva, Zumrad Shadjalilova, albatros\n01.05.2013 18:19 #154\nЭнди эса UZINFOCOM Марказида ўтган онлайн учрашув:\nДавоми бу ерда.\nGulchehra Ibragimova, albatros\n06.06.2013 13:00 #155\nМусиқасиз яшаш ғанимат,\nОчмоқ нечун умид қабрини?\nКамон тортди Турғун Алимат-\nТирилтирди дунё жабрини.\nВақтнинг чексиз-чексиз торига\nЧалкашмоқда сознинг ноласи-\nБир юракнинг истиғфорига\nАралашди Оллоҳ воласи.\nТанитди куй ўзни худога.\nШу мусиқа шарофатидан\nБоролмади умрим видога.\nАммо мудом тириклик хато!\nГоҳ ўлиб ҳам турмоқ шарт... Фақат\nҚачон, қачон чалади сато\nМангу қолур Турғун Алимат.\n04.09.2015 10:07 #156\nШоир Усмон Азимга\nУсмон шоир, ёш бўлсанг ҳам\nБахшиёна шеърга мени\nБу дунёда нима кўпдир -\nБаъзи биров, сену менга\nМен гапирай, ўтирабер,\nЎрни келса, отасига\nЙўлда ногоҳ учраб қолса\nСодиқ итдай эргашади\nКерак бўлса, кузатади\nТиз чўкади буйруғини\nБой зотини кўрганда - ку\nҚолиб кетар қариндошу\nДунё топган тентак каби\nСарқитидан кўз узолмас\nШоирман, деб чиққанларнинг\nРамазонда равган айтган\nЎлай агар, тирноқча ҳам\nБир мактабда ҳаммамиз ҳам\nВо ажабо, илжайишиб,\nЎзимиз ҳам ўшаларга\nУсмон шоир, умрим ўтди,\nПайти келди, пушаймоним\nЭнг яхшиси, Бойсун тоғдан\nБирор ғор топ,\nЧориғимни судраб унга\nЎзбекистон Қаҳрамони, Халқ шоири Абдулла ОРИПОВ\n25.11.2015 11:34 #157\nBu odam yengilgan bo'lsa,\nko'p jang qilgandir;\numrini tez yashagandir...\nBu odam haqida\n09.07.2016 08:28 #158\nЭртакларда «бир чолу кампирнинг уч ўғли» бўлади.\nБу шеър учинчи ўғил ҳақида\nотанг акаларингаи ардоқлайди,\nсен пода боқасан.\nАкаларинг пар тушакда ухлайдилар,\nсен - бўсағага бошингни қўйиб.\nАкаларинг маликаларга уйланадилар,\nсен қурбақага уйланасан,\nакаларинг равон йулдан юрадилар,\nсенинг йўлинг -\nАкаларинг аввал ғишт уйда,\nсўнгра мармар қасрда,\nсўнгра олтин саройда яшайдилар -\nсенга тақдир чор девор ҳам кўрмайди раво.\nпул, мансаб оғайнилар, катта қорин,\nсоғлиқ бўлади -\nСенинг ёлғиз Ватанинг...\nакаларинг виждонларини, инсофларини,\nинсонликларин, умрларини сотадилар -\nсенинг ёлғиз Ватанинг бор -\nВатанни сотиб бўлмайди.\nбу шеърни ёзганимни билиб қолишса,\nмени умр буйи қийнайдилар -\nеганим оғу бўлади,\nжонни тикиб қўяман имзо:\nБу шеърни ёзган мен - Усмон Азимов -\n09.07.2016 08:30 #159\nВАТАН ҲАҚИДА ШЕЪР\n("О, ҳануз оғрийди дил" )\nОчлиқдан қорни шишган\nҚирқ бешинчи машъум йил.\nЕтти ёшда эдингиз\nСизга эмасди пинҳон:\nУруш — ўлим, шодлик — хат,\nТириклик-ку, аниқ — нон.\nКелганда жавзо ойи,\nСарғайиб думбул тортди\nЮвошгина қуш каби\nҲаётнинг исин сезиб,\nДала кезар эдингиз,\nКафтингизда дон эзиб,\nСиз аниқ билардингиз,\nТирикликнинг исми — нон,\n...Босиб кетди далани\nОт дупури ногаҳон.\nЭ воҳ, ер шунча қаттиқ,\nОсмон шунча узоқми?!\nҚанотингиз бўлса ҳам.\nҚайга учардингиз, хўш?\nОт келар, чавандознинг\nБир енги ҳилпирар — бўш...\nТанидингиз бу — раис,\nУндан титрайди қишлоқ.\n"Раис" деса жим қотар.\nБўлган эди "ур-йиқит".\n"Йўқ, яна қуясан", деб\nҲайқирди бирқўл йигит.\nУ йиғлади гўдакдай...\n"Шаҳид қолган дўстларнинг\nОламан", деб бўзлади.\nБоқилган қўйдай семиз,\nЁқасига ёпишди: "Топдим, дея хоинни!"\nЙиғилди — умуммажлис.\nЙигит ўриндан турди:\n— Сайланглар, бўлай раис...\nОдам каму, раис мўл!\nМайли, яраб қолади...—\nХотинлар кўтарди қўл.\nКейин раис ҳайқирди:\n"Агар келгунча зафар,\nКим ўзини аяса,\nМана қамчи!.. Хотинлар!"\nТўлаб бўлмас қамчисиз...\nБошингизни қўл билан\nБекитиб чўкдингиз тиз...\n— Бу юрганинг нимаси,\n(Дон тўла кафтингизни\nСиқдингиз қўрқиб маҳкам)\n— Қани, қўлингда нима?\n(Қўрқув, даҳшат аралаш\nКафтигизни очдингиз —\nЭнди мумкин савалаш).\nКўзингиз ёшсиз эди,\nЖиддий — тайёр хўрликка.\nКим ҳам раҳм қиларди\nСағир қолган шўрликка.\nҲамма бутун таёқлар\nЕтим бошда синади...\nРаис отидан тушиб\nҲайрат ичра қотдингиз...\nУ йиғларди шашқатор.\nЙиғлар эди... Қизимни\nЭзмасин деб чўнг қайғу\nТунда сассиз эзилган\nОнангизга ўхшаб у.\nСиз ҳам зор йиғлаб бирдан\nОт ўйнатиб у кетди\nБир енги ҳилпирар — бўш.\nОпа, ўшандан буён\nВатан ҳақида суҳбат\nҚўзғалса кириб келар\nКўзингизга бир сурат:\nБир енги ҳилпирар — бўш..\nОпа, Ватан — улуғ дард!\nОпа, Ватан боғ бўлсин!\n09.07.2016 08:31 #160\n“Борса, келмас” олди менинг кўнглимни.\nГарчи “Борса, келар” айлади имо,\n“Ё келар, ё келмас” ўйиндир мужмал,\nЎйла: “Борса, келмас” умрдир, асли…


Тошкент вилоятининг Янгийўл туманидаги Бойтиш маҳалласида яшовчи Шомирза Рихсибоевнинг хонадонида 7 ойдан буён газ йўқ.\n– Кунлар совиб кетди. Уйда ҳам чопонда юрибмиз, – дейди Шомирза Рихсибоев. – Баҳор ҳам совуқ келди, набираларим ҳар икки кунда шамоллаб чиқди. 11 ёшли набирам совуқ уйда ётиб қолганидан сурункали касалликка чалинди. Ҳозир менингит ташхиси билан шифохонада ётибди. Ўтин олиб печка ёқайлик, десак, бунга ҳам қурбимиз етмаяпти. Печкалар ҳам қиммат. Газни ёқишни илтимос қилиб икки-уч марта ҳокимликка бордик, улар ҳам одамнинг устидан кулгандай икки кунгина ёқиб беришади.\n“Элтуз” мухбири ҳолатни ўрганиш мақсадида Тошкент вилояти газ таъминоти раҳбарияти билан боғланди. Улар қарздорлиги бор хонадонларга газ бермаслик топшириғи борлигини билдиришди.\n– Ушбу хонадоннинг газдан 2016 йилга қадар 4 миллион 600 минг сўм миқдорда қарзи бўлган, – деди “Элтуз” билан гаплашган мулозим. – 2020 йил кузида тўлаш шарти билан хонадон гази узилмаган. 2021 йил апрель ойига қадар газдан қарздорлик бартараф этилмагани учун хонадонни газдан узишга мажбур бўлинган. Орадан 7 ой ўтса-да, қарз ҳалигача тўланмаган.\nШомирза Рихсибоевнинг “Элтуз”га айтишича, 11 ёшли набира қизим шифохонада оғир аҳволда ётибди. Яқин кунларда чиқса, совуқ уйда яна тоби қочишидан қўрқмоқда.\n“Набирамнинг дори-дармонига ҳам бироз қийналиб қолдик. Ҳомий бўлса, озроқ қарашиб юборса яхши бўларди”, деди Шомирза Рихсибоев.\ndata-title="Газсиз қолган бобо менингитга чалинган набираси учун қайғурмоқда" data-description="
Тошкент вилоятининг Янгийўл туманидаги Бойтиш маҳалласида яшовчи Шомирза Рихсибоевнинг хонадонида 7 ойдан буён газ йўқ.


05.06.2019 22:31 0 1102\nХалқаро болаларни ҳимоя қилиш куни ҳамда муборак Рамазон ҳайити муносабати билан Ўзбекистон Республикаси Миллий гвардияси ҳарбий-техник институти курсантлари томонидан Қибрай тумани халқ таълим бўлимига қарашли имконияти чекланган болалар учун ихтисослаштирилган мактаб-интернатида «Дунёни берайлик болажонларга» шиори остида хайрия тадбири ўтказилди.\nТадбир давомида Ҳарбий-техник институти фахрий қоровулининг кўргазмали чиқиши ҳамда курсантларнинг қўл жанги усуллари намойиш этилди. Бу эса ўз ўрнида болаларда жуда катта қизиқиш уйғотди. Институт курсантларининг «Алвон беретлар» бадиий ҳаваскорлик ансамблининг чиқишлари ва эстрадамиз хушовоз хонандаларининг шўх қўшиқлари ҳам болажонлар кўнглига бирдек ёқди.\nТадбирда давлат ва жамоат ташкилотлари вакиллари қаторида шу мактабни тамомлаган, 2018 йилда Хитойда ўтказилган оғир атлетика бўйича паролимпия ўйинлари ғолиби Рўза Қўзиева ҳам иштирок этиб, ўз хурсандчилигини болажонлар билан улашди.\nБўлиб ўтган тадбирда Ўзбекистон футбол ассоциацияси вакиллари томонидан болаларга қимматбаҳо совғалар улашилиб, мактаб кутубхонаси учун 200 та бадиий ва эртак китоблар совға қилинди.\nШунингдек, бўлиб ўтган ҳар бир жараён институт муддатли ҳарбий хизматчилари ва 1-босқич курсантлари рассомлари томонидан оқ қоғозларда тасвирланди.


ПРЕЗИДЕНТЛАР ЎЗАРО МАНФААТЛИ ҲАМКОРЛИКНИ ЯНАДА РИВОЖЛАНТИРИШ МАСАЛАЛАРИНИ КЎРИБ ЧИҚДИЛАР 06.04.2017 00:00\nОлий даражадаги музокараларда ўзаро ҳамкорликни янада ривожлантиришнинг муҳим йўналишлари белгилаб олинди. Президентимизнинг тарихий аҳамият касб этган ушбу давлат ташрифи Ўзбекистон ва Россия ўртасидаги стратегик шериклик ва иттифоқчилик муносабатларини янги босқичга олиб чиқишига хизмат қилади.\nЎзбекистон Республикаси ва Россия Федерацияси Президентлари Шавкат Мирзиёев ва Владимир Путин Қўшма баёнотни имзоладилар. Ўзбекистон – Россия муносабатларини изчил ривожлантириш, ўзаро ҳамкорликни сифат жиҳатидан янги босқичга кўтаришга қаратилган ҳукуматлараро, идоралараро битимлар ва бошқа қатор ҳужжатлар имзоланди.\nЎзбекистон ва Россия Президентлари олий даражадаги учрашув ва музокаралар якунлари бўйича оммавий ахборот воситалари вакиллари учун баёнот берди. Шавкат Мирзиёев ва Владимир Путин музокаралар очиқлик, ўзаро ишонч ва амалий руҳда ўтганини таъкидладилар. Ташриф асносида эришилган 50 дан ортиқ келишувлар, имзоланган ҳужжатлар Ўзбекистон ва Россия тараққиётига, икки мамлакат халқларининг фаровонлигини янада юксалтиришга, давлатларимиз ўртасида ҳамкорликни янги босқичга кўтаришга хизмат қилиши қайд этилди.


БМТ бош котиби Антониу Гутерриш журналистларга қилинаётган ҳужумларни қоралади. Унинг фикрича, ҳеч қандай жамият эркин матбуотсиз адолатга эриша олмайди.\n«Журналистга ҳужум – жамиятга ҳужум демак. Демократияга сўз эркинлигисиз эришиб бўлмайди. Ҳеч қандай жамият қонунбузарликларни суриштириб, ҳақиқатни айта оладиган журналистларсиз адолатли бўла олмайди», деб ёзди БМТ бош котиби твиттердаги саҳифасида.\nМаълумот учун, 30 май куни АҚШда давом этаётган оммавий норозиликлар вақтида намойишчилар журналистларга ҳужум қилган. Вашингтонда Fox News журналистлари воқеа тафсилотларини ёритаётган вақтда уларга ҳар хил жисмлар билан ҳужум қилишади. Суратга олиш гуруҳи қочиб кетаётганда намойишчилардан бири «Ҳар куни ўзини мана шундай ҳис қиладиган қора танли бўлиш нима эканини ҳис қилинглар», деб бақирган.\nАҚШнинг Миннеаполис шаҳрида 46 ёшли афроамерикалик Жорж Флойд полиция томонидан қўлга олинаётган вақтда ҳалок бўлгач, бутун мамлакатда норозилик намойишлари бўлиб ўтмоқда. Намойишчилар бинолар, машиналарни ёқиб, бу билан ҳукуматга ва полицияга норозиликларини кўрсатишмоқда.\n18:02 / 19.09.2020\nГутерриш: пандемия БМТнинг Барқарор ривожланиш мақсадларига эришиш йўлидаги 25 йиллик ютуқларни нолга тенглаштирди


Неймар ва Месси ортасида кичик низо пайдо бўлди - Penalti.uz | Футбол янгиликлари олами!\n21:31 ЕЧЛдаги дебютида ҳет-трик қилган ёш ҳужумчига гранд клуб қизиқиш билдирмоқда 50 0 Янгиликлар\n21:21 Маунтнинг «Ливерпуль»га қарши ўйнаши сўроқ остида 52 0 Янгиликлар\n21:15 Лукаку жамоадоши билан жанжаллашди 74 0 Янгиликлар\n21:03 Легионерлар: Икром Алибоев жамоасидан навбатдаги ғалаба 39 0 Янгиликлар\n04:25 ЕЧЛ. "Тоттенхэм" ғалабани қўлдан чиқарди 94 0 Янгиликлар\n23:36 "Манчесер Юнайтед" - "Астана". Таркиблар маълум 2 0 Янгиликлар\n22:21 Шавкат Саломов - "Бухоро"дан нега кетгани, "Сурхон"даги ҳаёти, ўзи ва МТЖ ҳақида 9 0 Янгиликлар\n21:21 Азиз Тўхтабоев: Лига Кубогида ғолиб чиқишни ўз олдимизга мақсад қилиб қўйганмиз 35 0 Янгиликлар\n20:32 "Барселона" 2018/19 йили рекорд миқдорда фойда қилди 59 0 Янгиликлар\n20:16 "Тоттенхэм"нинг собиқ футболчиси "Блэкберн"га ўтди 36 0 Янгиликлар\n20:02 U-21 Биринчилигида 20-тур учрашувлари старт олди 11 0 Янгиликлар\n19:16 Ди Мария, Куадрадо ва Моура. ЕЧЛда ҳафта голи аниқланмоқда 27 0 Янгиликлар\n18:51 "Олтин тўп" мукофоти учун номзодлар 21 октябрда эълон қилинади 36 0 Янгиликлар\n18:06 Мусаевнинг жамоаси Император кубогин тарк 13 0 Янгиликлар\n17:32 Хосеп Гвардиола: Стартни ғалаба билан бошлаш ёқимли 38 0 Янгиликлар\n16:41 "France Football" дунёнинг энг яхши дарвозабони учун Яшин мукофотини таъсис этди 45 0 Янгиликлар\n16:11 Элдор Шомуродовнинг трансфер нарҳи яна 1 млн еврога кўтарилди 163 0 Янгиликлар\n15:56 Кечаги куннинг муҳим хабарлари 49 0 Янгиликлар\n15:21 Зидан: Барча айбдор. "Реал" ЧЛ даражасида ўйнамади 83 0 Янгиликлар\n15:16 Андрей Канчельскис нега айнан "Навбаҳор"га қайтгани, мураббийлар штабига Ўзбекистон терма жамоаси мураббийи қўшилгани, янги мавсумдаги харидлар ҳақида маълум қилди 74 0 Янгиликлар\n15:02 Биласизми? "Шахтёр" ЧЛда "Ман Сити"дан 15 та гол ўтказиб юборган 40 0 Янгиликлар\n14:46 "Реал" 15 йиллик антирекордни қайд этди 43 0 Янгиликлар\n14:46 ФИФА рейтинги: Ўзбекистон МТЖ Осиёда кучли ўнликдан чиқиб кетди (Фото) 63 0 Янгиликлар\n13:11 Бензема ЕЧЛда Анрининг рекордини "урди" 44 0 Янгиликлар\n12:56 "Ливерпуль" Манега янги шартнома таклиф қилмоқчи 50 0 Янгиликлар\n12:41 ФАКТ! "Металлург" "Пахтакор"га қарши 45 ўйиннинг 4 тасида ғалаба қозонган холос 26 0 Янгиликлар\n11:26 Чемпионлар лигасининг ҳафта футболчиси бўлишга номзодлар эълон қилинди 45 0 Янгиликлар\n10:11 Узрепорт ва Футбол ТВ бугун қайси учрашувларни жонли эфирда намойиш этади? 47 0 Янгиликлар\n09:36 "Шахтёр" - "Манчестер Сити" 0:3 (видео) 47 0 Янгиликлар\n09:06 "Бавария" - "Црвена Звезда" 3:0 (видео) 50 0 Янгиликлар\n08:06 "Атлетико" - "Ювентус" 2:2 (видео) 68 0 Янгиликлар\n06:41 "Олимпиакос" - "Тоттенхэм" 2:2 (видео) 56 0 Янгиликлар\n06:26 ПСЖ - "Реал" 3:0 (видео) 69 0 Янгиликлар\n03:58 ЕЧЛ. «А» гуруҳи. «ПСЖ» «Реал»ни тор-мор этди 177 0 Янгиликлар\n01:51 ЕЧЛ. "Брюгге" ва "Галатасарой" дуранг ўйнашди 40 0 Янгиликлар\n00:56 Азиз Ибрагимов: Канчельскиснинг машғулотларида роҳатланамиз 77 0 Янгиликлар\n23:38 ЕЧЛ: «Шахтёр» – «Манчестер Сити», «Динамо Загреб» – «Аталанта» (таркиблар) 97 0 Янгиликлар\n23:32 "Пахтакор" "Металлург" билан баҳсга ҳозирлик кўришмоқда 49 0 Янгиликлар\n23:27 ЕЧЛ: «Байер» – «Локомотив», «Бавария» – «Црвена» (таркиблар) 90 0 Янгиликлар\n23:19 Роналду онасига Чемпионлар Лигасининг яримфинал ва финал ўйинларини томоша қилишни тақиқлади 222 0 Янгиликлар\nНеймар ва Месси ортасида кичик низо пайдо бўлди\n«Cопа Америка» мусобақаси бошланишига ҳам оз фурсат қолди.\nБутун дунёнинг эътибор марказида бўлувчи ушбу турнирга кўпчиликда қизиқиш катта. Бу мусобақада фоворит саналадиган азалий рақиблар Бразилия ва Аргентина терма жамоалари аллақачон ОАВ орқали курашни бошлаб юборишди. Аввалига Неймар ўз интервьюси билан Месси ҳақида фикр билдирган бўлса, кўп ўтмай Лео собиқ жамоадошига жавоб қайтарди. Ушбу интервьюларни эътиборингизга ҳавола этамиз\nСўнгги пайтларда мени омадсизликлар қувиб юрганга ўхшайди. Кариерамда ҳам, шахсий ҳаётимда ҳам муаммоларга ўралашиб қолдим. Меҳмонхонадаги қиз воқеаси қандай якун топганидан хабарингиз бор. Мен оқландим ва ҳақиқат юзага чиқди. Бу мавзуга бошқа қайтишни истамайман. Яна шуни таъкидлаб ўтишим жоизки, ўз жароҳатимни жиддий деб ҳисобламайман. Сабаби, шифокорларим мен билан тинимсиз ишлашмоқда. Умид қиламанки 1-учрашувга қадар ҳамма муоммоларни енгиб майдонга тушаман. Агарда жароҳатимни тўлиқ енгишнинг иложи бўлмаса, ҳал қилувчи учрашувларда жамоамга ёрдам бераман. Бу мусобақани ўтказиб юбориш нийятим йўқ. Мен Бразилияни бу турнирдаги яққол фоворит деб биламан ва чемпионлик учун охиригача кураш олиб борамиз.\nАргентина терма жамоа сифатида биздан анча орқада. Тўғри, улар сафида Месси бор ва уни ҳурмат қиламан, лекин битта Мессининг ўзи бутун жамоани ҳар доим ҳам тортиб юра олмайди. Аргентинада жанговор таркиб бўлсада, улар кўпинча муҳим учрашувларда ўзларини кўрсата олишмайди. Агарда бу икки терма жамоанинг мусобақа давомида йўллари кесишадиган бўлса, Бразилия ғолиб бўлишига аминман. Тўғриси, бу мусобақа учун ҳам руҳан, ҳам жисмонан катта тайёргарлик кўрдик ва чемпион бўлиш мақсадидагина майдонга тушамиз.\nБу интервьюдан сўнг Аргентиналик мухлислар ва футболчиларнинг Неймарга бўлган «ҳурмат»лари янада ошган бўлса, ажаб эмас! Аргентинанинг ўртоқлик учрашувидан сўнг ўтказган матбуот анжуманида айни шу интервью ҳақида Мессига савол берилди. Лео эса ҳурмат доирасидан чиқмаган ҳолда Неймарнинг интервьюсига жавоб қайтарди\nБиз илк ўртоқлик учрашувини ўтказдик ва йирик ҳисобда ғалаба қозонишни уддаладик. Ҳозир биз учун энг муҳими шу. Бу ғалаба биз учун жуда муҳим эди. Сабаби, катта мусобақа олдидан футболчиларда ўз кучига ишонч ҳосил бўлиши сув ва ҳаводек зарур. Биз катта мусобақада иштирок этишга тайёрмиз. Натижани аввалдан қайд этиш кўпинча яхши ҳолатларга олиб келмасада, биз энг яхшисига умид қиляпмиз.\nНеймарнинг сўзларида жон бордек. Унинг интервью беришга ҳаққи бор ва бу бизга заррача таъсир ўтказмайди. Сабаби, мен ўз жамоамни фоворит деб ҳисобламайман ва бошқалар ҳам шундай ўйлашини истайман. Нега дейсизми? Гап шундаки атрофдаги инсонлар сизни фоворит деб ҳисобласа, бу жамоага катта босим юклайди. Катта мусобақаларда бундай босим футболчига фақат ва фақат зиён келтириши ҳаммага аён. Ўзи бизга бўлаётган босимнинг ўзи ҳам етарлича ва бизга бундан ортиқчаси керак эмас. Неймарнинг Бразилия терма жамоаси ҳақида айтилган сўзларига қисман қўшиламан.\nАслида қитъа чемпионатида Бразилия ва Аргентина доимо фоворит саналиб келинган. Бу шундай давом этаётганидан ҳурсандман. Ҳозирги ҳолатимиздан келиб чиқиб шуни айтишим мумкинки, Бразилия чемпионлик учун асосий даъвогар ва бизга ортиқча босим керак эмас.\nМанба: Foot Bazza\n12.06.2019, 19:28 226 0\nРоналдинё: Неймар бир вақтда Месси билан бирга ўйнаб омади келмади, аммо у барибир енг яхши футболчи бўлади\nНеймар Хеллоуин байрамида “Жокер” либосида пайдо бўлди\nПогбани ПСЖга ўтадими?\nРоналду отаси иштирокидаги видеотасвирни кўргач, йиғлаб юборди\nЭшитдик-да: Эктор Купер вазифасидан озод этилди\n1 Ред бул Лепциг 4 10\n2 Борусссия Д 4 9\n8 Айнтрахт Франкфут 4 6\n10 Фортуна 4 4\n11 Боруссия М 3 4\n13 Ҳоффенҳайм-1899 4 4\n15 Колн 4 3\n16 Майнц 3 3\n17 Подерборн 4 1\nАйнтрахт Франкфут 2-1 Фортуна\nФортуна 1-1 Вольфсбург\nБорусссия Д 4-0 Байер\nАугсбург 2-1 Айнтрахт Франкфут\nҲоффенҳайм-1899 0-3 Фрайбург\nРед бул Лепциг 1-1 Бавария\nУнион 1-2 Вердер\nКолн 0-1 Боруссия М\nМайнц 2-1 Герта\nПодерборн 1-5 Шальке-04


ИнтерФУТБОЛ :: Эътироф: Афсонавий «ғаввос»\nЭътироф: Афсонавий «ғаввос»\nЯқинда «Вильярреал» клуби тарихидаги энг яхши тўпурар, «сариқ сувости кемаси»нинг Европа Лигасидаги афсонавий муваффақияти сабабчиларидан бири - Жерар Морено 30 йиллик юбилейини нишонлади. 2021 йилда у бир тақвим йилидаги голлар сони бўйича клуб рекордини ўрнатганди.\nМорено «Вильярреал» футболчиси сифатида Испания термасидаги самарали ҳаракатлар сони бўйича Жоан Капдевила билан 1-ўринни бўлишиб турибди. Мазкур ҳолатда Жерар «қизил фурия» таркибида Жоанга нисбатан қарийб 3 марта камроқ (17|48) ўйин ўтказганини таъкидлаш ўринли.\nЖерар мавсум-2020|2021-да мавсумий сермаҳсуллик бобида барча каталониялик футболчилар орасида Примера тарихидаги рекордни ўрнатди. Ўша мавсум якунларига кўра, Примерадаги энг сермаҳсул испанияликка бериладиган Сарра соврини қаторасига иккинчи марта Моренога насиб қилди. Барча мавсумларда «Вильярреал»даги испаниялик футболчиларнинг энг яхши 4 мавсумидан 3таси Жерар ҳиссасига тўғри келади.\nМавсум-2020|2021даги барча турнирларда Морено томонидан урилган 30та гол «Вильярреал» тарихидаги энг яхши иккинчи кўрсаткич бўлди. Жузеппе Россининг афсонавий натижасини янгилаш насиб этмади, лекин барибир, Жерарнинг эришган ютуқлари таҳсинга сазовор.\nЖорий мавсумда Морено нафақат «Вильярреал»нинг энг яхши тўпурари, балки тенгсиз ассистенти ҳам ҳисобланади: у «ғоввослар» ҳужумидаги асосий мия, бош конструктордир. Ўтган мавсум Жерар 11та самарали узатмани амалга оширганди. «Вильярреал» тарихида ҳужумчилар орасида фақат Роберто Сольдадо бир мавсум ичида бундан кўпроқ ассист қайд этганди. Тўғри, Робертонинг плеймейкерлик сифати намоён бўлган пайт голлари сони камайганди. Жерар эса ҳар икки ролни ажойиб тарзда уйғунлаштирмоқда.\nМорено «Вильярреал» тарихидаги энг сермаҳсул бешта дуэтнинг учтасида бевосита иштирок этган. Мавсум-2019|2020да у Санти Касорла билан тандем ҳосил қилган бўлса, мавсум-2014|2015да Лусиано Вьетто, ўтган мавсумда эса Пако Алькасер унга шериклик қилганди.\nМоренонинг ривожланишида Унаи Эмерининг ролини алоҳида эътироф этиш ўринли. Ушбу мутахассис ҳужумчиларни кашф этиш салоҳиятини яна бир бор кўрсатди. Айнан Эмери қўл остида Эдинсон Кавани (49 гол), Давид Вилья (31 гол), Кевин Гамейро (29 гол), Карлос Бакка (28 гол) сингари форвардлар фаолиятларидаги энг сермаҳсул мавсумларни ўтказишганди. Роберто Сольдадо ҳамда Альваро Негредо эса Унаи билан ишлашганида, сермаҳсуллик бобида фаолиятларидаги энг яхши иккинчи кўрсаткичларни қайд этишган. Энди ушбу рўйхат Эмери бошчилигида нафақат ажойиб тўпурар, балки етакчи ва йўлбошчига айланган Жерар ҳисобига тўлдирилди.


23:55 / 09.01.2018\n9 январь куни Миллий матбуот марказида "Ўзбекконцерт" давлат муассасаси томонидан матбуот анжумани ташкил этилди. Тадбирда ташкилот вакиллари, журналистлар билан бир қаторда кўплаб санъаткорлар, жумладан, Ғуломжон Аҳмедов, Илҳом Фармонов, Абдурашид Йўлдошев, Абдуҳошим Исмоилов, Азим Муллахонов, Махмуд Намозов ва бошқалар ҳам иштирок этишди.\nАнжуманда муассаса раҳбари Одилжон Абдуқаҳҳоров 2017 йилда амалга оширилган ишлар сарҳисоби ва янги йилда қилинадиган лойиҳалар, режалар ҳақида ҳисобот берди. Бу ҳақда тадбирда қатнашган Кun.uz мухбири хабар беради.\nМаълум бўлишича, 2017 йил якунида "Ўзбекконцерт" 2605 нафар жисмоний шахсларга, 23 нафар ижодий жамоа-юридик шахсларга махсус рухсатнома, лицензиялар расмийлаштирилган.\nШулардан, 824 нафари хонанда, 29 нафари сўз устаси, 174 бошловчи, 284 созанда, 287 нафар раққоса ва раққослар ва бошқа санъат вакилларини ташкил этади.\nЎтган йилда концертларни ташкил этиш бўйича эксперт коммиссияси 610та концерт тадбирини ўтказиш учун рухсатнома тақдим этган. 28та мурожаат эса камчиликлар мавжудлиги, сценарийнинг саёзлиги учун бекор қилинган.\n2017 йил якунида бир қатор эстрада хонандаларининг лицензияси уларнинг аризасига кўра тугатилди ҳамда айримлари огоҳлантирилди. Улар орасида Ўзбекистон Республикасида хизмат кўрсатган артист Тоҳир Содиқов, “Ниҳол” мукофоти соҳиблари Шаҳноза Отабоева, Бунёдбек Саидов, Дилмурод Султонов, Шароф Муқимов, хонандалар Хадича Қурбонова, Шерали Бекмуродов, Азиза Ниёзметованинг лицензияси тўхтатилди. Муассаса томонидан Ўзбекистон Республикасида хизмат кўрсатган артист Райҳон Ғаниева, хонандалар Муниса Ризаева, Шоҳжаҳон Жўраев, Шахриёр Аргонов, "Беном" гуруҳи аъзолари Комил Фозилов, Сарвар Азимовга огоҳлантириш берилди.


ЎзА - “New York Times”: америкалик журналистлар афсонавий йўлда Ўзбекистонни таърифлади\nМақола 2019 йил октябрь ойида амалга оширилган Ўзбекистон, Қирғизистон ва Тожикистон бўйлаб журналистларнинг 12 кунлик сафарига бағишланган. Ушбу саёҳат Ўзбекистон элчихонаси ва Америка нашрлари журналистлари билан ҳамкорликда ташкил этилди.\nМақолада таъкидлашича, “Ўрта Осиё — Ўзбекистон, Тожикистон ва Қирғизистон асрлар давомида цивилизациянинг бешиги бўлиб, яқин вақтгача ғарбликларнинг ташрифи қийин ёки мумкин бўлмаган, Александрдан Чингизхонгача бўлган шахсларни жалб этган муқаддас маскандир.\nСаёҳатчилар мақолада бир неча авлодлар томонидан Будда ва Зардушт ибодатхоналари, қадимий масжид ва мадрасалар, бозорлар, нафис табиий манзаралар “темир парда“ ортида қолдирилганини эслаб ўтади.\nНашрда “2016 йилда Ўзбекистон Марказий Осиё минтақасида очила бошлади. Қўшнилар билан транспорт ва логистика алоқалари яхшиланди, визага чекловлар олиб ташланди. 2018 йилдан бошлаб 100 дан ортиқ давлатларнинг фуқаролари, шу қаторда Америка Қўшма Штатлари Ўзбекистон орқали визасиз беш кунгача парвозларни амалга ошириши ва янги электрон визалар билан юришлари мумкин“, дейилади.\nАмерикалик журналистлар “Ўзбекистон Президенти Шавкат Мирзиёевнинг ташаббуси билан қўшни давлатлар ўртасида кўплаб чегара постлари тикланиб, минтақа давлатларида бир вақтнинг ўзида ғарблик сайёҳлар учун қўшимча қулайлик яратилганини алоҳида эътироф этади.\nМақола муаллифлари Самарқанд, Бухоро, Шаҳрисабз ва Хива шаҳарларининг тарихий ва маданий меросини алоҳида таърифлайди.\nЎқувчиларни Улуғбек расадхонаси, Регистон майдони, Гўр-Амир мақбараси, Шоҳ-Зинда мақбараси, Лаби Ҳовуз, Пойи Калон мажмуаси, қадимий Мағоки-Аттори масжиди ва бошқа тарихий обидалар билан таништиради.\nШунингдек, журналистлар саёҳат давомида кузатилган баъзи муаммоларни эслар экан, жумладан қўйидаги сўзлар билан хулоса қилади: “Йўл бўйидаги санитария билан боғлиқ муаммоларга, халқаро карталар учун банкоматларнинг чекланганига ва транспорт билан боғлиқ баъзи ноқулайликларга қарамай, ушбу сафар бизнинг ҳаётимиздаги энг унутилмас саёҳатлардан бири ва биз буни ҳеч қачон тугамайди деб умид қилардик”.


2020-09-21 72 0\nИcмоилов Абдез - ибратли инсон эди. У Чимкент вилояти, Туркистон тумани, “Победа” колхозида 1926 йилда таваллуд топган бўлиб Юзбек авлодидаги Қуронбой ўғли Исмоилдан туғилган учинчи фарзанддир.\nИсмоилов Абдез 1947 йил 15 февраль куни Кимё Толиб қизига уйланди. Улар умр давомида 8 та фарзанд, 20 та невара ва 30 эвара кўрдилар. Аёли Кимё 1927 - қуён йилида туғилган, 5 ёшида онадан етим қолиб болалигиданоқ отаси ёнида меҳнатда пишган қиз эди. Колхозда ҳам у доим илғорлар сафида бўлиб “Ҳурмат тахтаси”дан расми тушмасди.\nА.Исмоилов 1950-1953 йиллари Владивостокда Совет Армияси сафида ҳизмат қилиб қайтди. Қорачиқда Абдез исмли бошқа кишилар ҳам бўлган. Кимдир аниқ билмай “қайси Абдез”деса, қўпол-Абдез дейишарди унинг гавдасини назарда тутиб тенгдошлари. Аммо у қўпол эмасди, аксинча чаққон ҳаракат қиларди. У саккиз қирли, бир сирли инсон эди.\nМасалан: Гектарлаб пахтазор, буғдойзорларни суғориб юриб “Сувчи-Абдез” номини олди. Тўйларда, йиғинларда катта қозонга 60-70кг гуручни бир босиб мазали ошлар тайёрлаб “Ошпаз-Абдез” атанди. Пахса уриб кесак қалаб уйларнинг деворини кўтариб, томини ёпиб, шифер қоқиб юриб “Уста-Абдез” деб шуҳрат қозонди. Таровиҳ намозларида жума ва ҳайит намозларида жамоатга имом бўлиб юриб “Абдез-имом” деб танилди. 1990 йили Қорачиқ қишлоғи жомъе масжиди имоми этиб тайинланиб, умрининг сўнгги кунигача шу вазифада ишлади. Абдез шофёр бўлиб давлат берган “Москвич-412” енгил машинасини ҳайдаб кўпчиликнинг узоғини яқин қилди.\nАбдез ака зеҳни ўткир, эсда сақлаш қобилияти кучли бўлиб, халқ ривоятлари, Афанди латифаларини жуда кўп билар ва уларни қизиқарли қилиб айтиб бера оларди. Шунингдек у аразлашган кишиларни тез яраштириб қўя олиш қобилиятига ҳам эга эди.\nУ киши жуда самимий ва сабрли инсон эди. Қайси ҳолатда бўлишидан қатъий назар ҳатто бошига бирор ташвиш тушиб турганида ҳам бошқалар билан очиқ чеҳра, ёруғ юз билан муомала қилар, жамоат ишларида фаол эди. У “Меҳнат Қизил Байроқ” ордени ва бир қанча медаллар билан мукофотланган, “Социалистик мусобақа ғолиби” кўкрак нишонларига эга бўлган.\n1961 йили туғилган ўғли Мухаммадрасул уйининг олдидаги сим ёғочнинг учига чиққанда столба билан бирга қулаб 21 ёшида (16.09.1982) вафот этди.\n1972 йили туғилган ўғли Шавкат РСФСРнинг Арзамас шаҳрида Совет Армияси сафида хизмат қилаётганда 18 ёшида (30.05.1991) қазо топди ва уйига темир яшикда келтирилди.\n1949 йили туғилган тўнғич фарзандлари Ортиқбой мактабни ҳам, Тошкентдаги политехника институтини ҳам аъло баҳолар билан тугатиб, устоз-инженер бўлиб ишлаб юрган йиллари узоқ давом этган касалликдан сўнг 35 ёшида (31.03.1983) дунёдан кўз юмди.\nҚизлари Заҳро (19.04.59) ва Замира (9.04.64), ўғиллари Исмоил(Бобожон), Рахимжон, Неъматжонлар - олий маълумотли, билимли, одобли, етук мутахассис эгалари бўлиб фарзандлари билан бирга халққа хизмат қилиб ўз оилаларини тебратмоқдалар.\nАбдез Исмаилов 68 ёшида (18.11.1994) оила даврасида ўтирган ҳолда оламдан ўтди. У умрининг охиригача элу юрт, дин хизматида бўлди. Абдез поччамизнинг умр йўли биз учун ибратлидир. Аллоҳу таоло у кишининг охиратини обод қилсин.


"Аср жанги" кутилганидек шиддатли кечмади" - BBC News O'zbek\n"Аср жанги" кутилганидек шиддатли кечмади"\nПрофессионал бокснинг ўрта вазн бўйича WBA, WBC ва WBO йўналишларида чемпионлик камари учун филиппинлик Мэнни Пакьяо ва америкалик Флойд Мэйвезер ўртасидаги жанг америкалик боксчи фойдасига ҳал бўлди.\n38 ёшли Мэйвезер очколар ҳисобида - 118:110, 116:112, 116:112 рақиби устидан ғолиб чиқди. Ҳакамлар бу борада якдил бўлганлар.\nУшбу ғалаба билан Мэйвезер вазндан қатъий назар энг зўр боксчи мақомини яна бир бор мустаҳкамлади.\nПрофессионал рингдаги 19 йиллик фаолияти давомида Мэйвезер бирорта ҳам мағлубиятга учрамаган. Пакьяко устидан қозонган ғалабаси боксчи ўтказган 48-жангида 48-ғалабаси бўлди.\n36 ёшли Пакьяко эса профессионал боксда 65 жанг ўтказиб, 57 тасини ғалаба, иккитасида дуранг билан якунлаган.\nМэйвезер ва Пакьяко олти йил давомида турли сабаблар билан учраша олмаганлари сабабли, якшанба кунги беллашув "аср жанги" деб аталди. Бокс кечасига чипталар 350 минг долларгача баҳоланган, курашни телевизор орқали кузатишга қарор қилган америкаликлар эса 100 доллардан тўлаганлар.\nТомошабинлар қаторида Ҳолливуд юлдузлари Клинт Иствуд ва Роберт де Ниро, қўшиқчилар Стинг ва Принц, шунингдек, америкалик магнат Дональд Трампларни кўриш мумкин эди.\nБироқ, кузатувчилар фикрича, Лас Вегасдаги жанг кутилганидан шиддатли кечмаган.\nПакьяо рингга жанг учун махсус ёзилган қўшиқ садолари ва мухлисларининг улкан қувватлашлари остида чиққан. Мэйвезер "ўз уйида" курашаётганига қарамасдан, томошабинлар уни хуштак чалиб қарши олишган.\nКузатувчилар дастлабки раундларда Мэйвезер рақибидан анча йирик ва чаққонроқ эканини намойиш қилганини айтганлар.\nУчинчи раундда кучлар тенглашган, филиппинлик боксчи бир нечта ҳужумларни мўлжалга уришга муваффақ бўлган.\nБироқ охирги раундларда Мэйвезер ўйин йўналишини ўзгартириб, рақибини шошириб қўйган. Шу боисдан мутахассисларнинг айтишларича, ўйин шиддатли бўлишдан кўра унда кўпроқ ҳийлакорлик устунлик қилган.\nОчколар ҳисобида ғалабага эришган Мэйвезер рингда камарларини кўз-кўз қиларкан, энди сентябр ойида сўнгги бор рингга тушишини билдирди. Бироқ ҳозирча унинг рақиби ким бўлиши номаълум.\nШу пайтгача WBC ва WBA таснифида чемпион бўлган Флод Мэйвезер Мэни Пакьяко қўлидаги WBO камарини ҳам қўшиб олган. Бироқ унинг айтишича, у ҳамма камарларидан воз кечишга тайёр. Сабаби "у бошқаларга ўхшаб очкўз эмас". Мэйвезернинг бу шаъмаси кимга қаратилгани мухлислари томонидан турлича изоҳланмоқда.\nУшбу жанг бокс тарихидаги энг қиммат эканлиги билан ҳам аҳамиятлидир. Унга рекорд даражадаги- 400 миллион доллар маблағ қўйилган эди.\nФлод Мэйвезер жангда 230 млн доллар, Мэни Пакьяко эса 150 млн доллар ишлаган.\nФотогалерея Владимир Кличко - Александр Поветкин, тарихий жанг олдидан


олимлик / Теглар бўйича қидирув / Fikr.uz\nМавлоно Жалолиддини Румий ёҳуд маснавийдан ҳикоялар\nИлм-фан 10 август 2017, 11:35\nМавлоно Баҳоуддин аҳлу-оиласи билан ҳаж ибодатини бажо келтирди. Каъбатуллоҳ зиёрати ила кўзини равшан этди. Сўнгра Мадинаи Мунавварада Пайғамбаримиз соллаллоҳу алайҳи ва салламнинг зиёратларига ҳозир бўлди.\nҲаж зиёратидан сўнгра Мавлоно Баҳоуддин Валад оиласи билан бирга Дамашқ ва бошқа шаҳарларга сафар қилди. Охири Салотийя деган жойга бориб етди. Ҳар бир шаҳарда ойлаб, йиллаб яшаб қолди.\nОхирги сафари 626-ҳижрий йилда бўлди. Мавлононинг хонадони Туркиянинг Қўня шаҳрига етиб келди. Балхдан то Қўнягача бўлган сафар 16 йил деганда тугади. Ўша вақтда Қўняда Султон Алоуддин Кайқубод ҳукмрон эди. Султон Алоуддинга уламолар султони Мавлоно Баҳоуддиннинг ташриф буюрганлиги хабари етгач, подшоҳ Мавлононинг истиқболи учун шаҳар ташқарисига чиқди. Ва Мавлонони ўзи билан бирга олиб, шаҳарга қайтди.


Қуддусда нима бўлаяпти? - 11 Мая 2021 - Блог - WWW.SHERLAR.ORG - SMS SHERLAR, SEVGI SHERLARI, YANGI\nПонедельник, 21.06.2021, 19:52\nГлавная » 2021 » Май » 11 » Қуддусда нима бўлаяпти?\nҚуддусда нима бўлаяпти?\nҚуддусдаги тўқнашувлар бир неча ҳафта давомида, муқаддас Рамазон ойи бошланганидан бери давом этмоқда. Шаҳарнинг қадимий қисмида ва Aл-Aқса масжидидаги Маъбад тоғида – Мусулмонларнинг Макка ва Мадинадан кейинги учинчи муҳим зиёратгоҳи – Исроил судининг ушбу ҳудудда яшовчи бир неча араб оилаларини чиқариб юбориш тўғрисидаги қарори қабул қилингандан сўнг янги тартибсизлик тўлқини бошланди.\nКеча Исроил Қуддус кунини нишонлаганида, айниқса, шиддатли норозилик намойишлари бўлиб ўтди – шу куни Исроилнинг ўнг қанот фаоллари шаҳар бўйлаб юриб, бу уларнинг «ягона ва бўлинмас» пойтахти эканлигини таъкидлашди.\nЭрта тонгда полиция катта кучларни масжидга тортди, унинг ҳовлисига мерган (снайпер)ларни жойлаштирди ва шунингдек, фаластинликларни бу ҳудуддан сиқиб чиқариш учун кўздан ёш оқизувчи газ ишлатди. Aл-Aқса директорининг айтишича, полиция масжидга «мисли кўрилмаган ваҳишиёна ҳужумни уюштирган».\nЁш мусулмонлар махсус воситалардан фойдаланган Исроил хавфсизлик кучларига тош ва ёнувчи қоришма солинган шиша идишларни отишни бошлашди. Юзлаб одамлар яраланган.\nФаластиннинг ХAМAС ҳаракати ультиматум эълон қилиб, хавфсизлик кучларини Маъбад тоғидан олиб чиқишни талаб қилди ва соат 18.00 да Қуддусга (2014 йилдан бери биринчи марта) ва бошқа шаҳарларга ракета ҳужумларини бошлади. Тел-Aвивда бомбадан сақланадиган жойлар очила бошлади.\nИсроил жавоб зарбаларини берди – Фаластин Соғлиқни сақлаш вазирлигининг маълумотларига кўра, 20 киши, шу жумладан 9 бола ўлдирилган. Ўзаро ўқ отиш камида 10 соат давом этди. Фаластин раҳбари Рамазон ҳайити муносабати билан ўтказиладиган барча байрам тадбирларини бекор қилди ва марҳумларга мотам белгиси сифатида байроқларни туширишни буюрди.\nЖаҳон ОАВ душанба куни бўлиб ўтган воқеаларни «Қуддусдаги сўнгги йилларда юз берган энг даҳшатли тўқнашувлардан бири» деб атамоқда.


Отабек Умаров триатлон федерациясига раис бўлди\n07.03.2019 17:33 0 4090\nУнда тартибидан ўрин олган энг асосий масала — федерация раиси ва унга биринчи ўринбосар сайлаш жараёнига ўтилди. Шу муносабат билан Ўзбекистон триатлон федерацияси раиси лавозимга Отабек Муҳаммадалиевич Умаров номзоди илгари сурилди.\nКонференция иштирокчилари бир овоздан кўрсатилган номзодни қўллаб-қувватлашларини маълум қилдилар. Шу тариқа, О.Умаров Ўзбекистон триатлон федерацияси раиси лавозимига сайланди.\nО.Умаровнинг биринчи ўринбосари лавозимига собиқ спортчи, триатлон бўйича кўплаб халқаро мусобақалар иштирокчиси, ҳозирда тадбиркорлик фаолиятини олиб бораётган Фаррух Носиров номзоди илгари сурилиб, у ҳам бир овоздан янги лавозимга сайланди.\nОтабек Умаров триатлон\nСпорт 14/08, 16:57


Бўлим: Ҳикматлар\t Сана: Жума, 19 Май 2017 19:50\t Муъаллиф: Анвар Аҳмад\n"Имроннинг хотини: "Парвардигорим, мен қорнимдаги нарсани (ҳомилани дунё ишларидан) озод этиб, Сенга назр қилдим. Бас (бу назримни ўз даргоҳингда) қабул айла", деб айтганини эсланг!" (Оли имрон сураси, 35‑оят).\nУлар фарзандларини ҳали туғилмасидан олдин дин хизмати учун тайёрлардилар. Биз улардан кейин динимиз учун нимани тайёрладик.


«Меҳнатга ҳақ тўлаш, пенсиялар ва бошқа тўловлар миқдорларини аниқлаш тартиби такомиллаштирилганлиги муносабати билан айрим қонун ҳужжатларига ... хабар берди. Қонунга мувофиқ, иш ҳақининг энг кам миқдори ўрнига Меҳнатга ҳақ тўлашнинг энг кам миқдори, базавий ҳисоблаш миқдори, пенсияни ...\nМеҳнатга ҳақ тўлаш ягона тариф сеткасини янада такомиллаштириш тўғрисида Ҳукумат қарори (775-сон, 16.09.2019 й.) қабул қилинди. Бу ҳақда «Ҳуқуқий ... қилинди. Бу ҳақда «Ҳуқуқий ахборот» канали хабар берди. Қарор билан Меҳнатга ҳақ тўлаш ягона тариф сеткаси тасдиқланди ва Меҳнатга ҳақ тўлашнинг ...\nМаҳкамасининг 2019 йил 18 январдаги 47-сонли қарорига биноан, Меҳнатга ҳақ тўлаш ягона тариф сеткасига ўзгартириш киритилди ва 1-, 2- ... Маҳкамасининг 21.07.2009 йилдаги 206-сонли қарори билан тасдиқланган Меҳнатга ҳақ тўлашнинг ягона тариф сеткасидаги тариф коэффициентига кўпайтириш ...\nқарори билан Меҳнатга ҳақ тўлаш ягона тариф сеткасига ўзгартириш киритилди. Бу ҳақда «Ҳуқуқий ахборот» канали хабар берди. Киритилган қўшимчаларга мувофиқ, ... ахборот» канали хабар берди. Киритилган қўшимчаларга мувофиқ, Меҳнатга ҳақ тўлашнинг 1-, 2- ҳамда 3-разрядлари коэффициентлари 2,476, ...


Сутчилик мажмуаларидан IT-лойиҳаларгача - Беларусь Ўзбекистон билан ҳамкорлик истиқболларини нималарда кўрмоқда?\n19:39 / 01.08.2019 11972\nСавдо-иқтисодий алоқаларни мустаҳкамлаш Беларусь-Ўзбекистон муносабатларининг асосий масаласи ҳисобланади. Бу ҳақда Беларусь президенти Александр Лукашенко Ўзбекистон президенти Шавкат Мирзиёев билан музокаралар чоғида маълум қилди, деб хабар берди БЕЛТА.\n"Савдо-иқтисодий алоқаларни мустаҳкамлаш асосий масала бўлиб қолмоқда. Ўзбекистон мустақиллик йилларида миллий иқтисодиётни диверсификация қилиш борасида сифатли силжишга эришди, янги соҳалар: автомобилсозлик, нефтгазкимё, қишлоқ хўжалик техникаларини ишлаб чиқариш йўлга қўйилди. Беларусь Ўзбекистон билан иқтисодий йўналишда, жумладан қўшма инвестицион лойиҳаларни амалга ошириш орқали ҳамкорликни кенгайтиришга тайёр", - деди Александр Лукашенко.\nЎтган йили Лукашенконинг Ўзбекистонга ташрифи вақтида икки давлат президентлари Беларусь лойиҳа ва қурилиш ташкилотларини жалб этган ҳолда бир нечта сутчилик мажмуаларини яратишга келишиб олинганди. Беларусь президенти бу лойиҳаларни тезроқ амалга ошириш кераклигини таъкидлади.\nУ шунингдек, фармацевтика соҳасидаги ҳамкорликни мамнуният билан қайд этди. Ҳозирда Ўзбекистон ҳудудида фармацевтика соҳасида учта лойиҳа амалга оширилмоқда.\nБеларусь томонининг фикрича, ҳамкорликнинг яна бир истиқболли йўналиши енгил саноат ҳисобланади.\nАлександр Лукашенко IT-секторини ҳам истиқболли йўналишлар қаторида санаб ўтди. Унинг қайд этишича, Беларусда давлат бошқаруви, транспорт, молия-кредит фаолияти йўналишларида ахборот тизимлари муваффақиятли яратилмоқда ва маҳаллий компаниялар жаҳон бозорида рақобат қила олишини кўрсатди.\n"Биз Ўзбекистонда Беларусь дастурий таъминотидан фойдаланган ҳолда табиий газни ҳисобга олишнинг автоматлашган тизимини ва газ тақсимлаш тармоқларини модернизация қилиш бўйича газ ҳисоблагичларини жорий этиш борасидаги лойиҳани амалга оширишни таклиф этамиз", - деди у.


Беқиёс ғамхўрликнинг ёрқин ифодаси\nСўзоқда болалар майдончаси очилди\nҚозоғистон Республикаси Мустақиллигининг 30 йиллиги арафасида Сўзоқ туманидаги Балдису қишлоғида болалар ва мини-футбол майдончалари фойдаланишга топширилди. Иншоотларнинг очилиш маросимида туман ҳокими Салихан Пўлатов ва қишлоқ аҳолиси иштирок этди.\nСўзоқ тумани ҳокимлиги ва “Қазатомсаноат” МҲК ҳамкорлигида ижтимоий лойиҳаларни қўллаб-қувватлаш борасида тизимли иш олиб борилмоқда. Бугунги кунга қадар ташкилот корхоналари томонидан тумандаги аҳоли манзилларида ўнлаб болалар майдончалари барпо этилди. Балдису қишлоғида очилган мини-футбол ва болалар майдончалари ҳам ушбу корхона ҳомийлигида барпо этилди, унинг умумий майдони 1800 квадрат метрни ташкил этади.\nВилоят ҳокимининг матбуот хизмати, 2021-11-17, 22:41 127


Мазкур Шахсий маълумотларни ишлаш сиёсати шахсий маълумотларни ишлаш ва «КНАУФ ГИПС БУХАРА» МЧЖ (кейинги ўринларда – Оператор) шахсий маълумотларининг хавфсизлигини таъминлаш бўйича чора-тадбирларни кўриш тартибини белгилайди.\nОператор шахсий маълумотларни ишлашда инсоннинг ва фуқаронинг ҳуқуқларига ва эркинликларига риоя қилиш, жумладан, шахсий ҳаётнинг, шахсий ва оилавий сирнинг дахлсизлиги ҳуқуқини муҳофаза қилишни ўз фаолиятини амалга оширишда ўз олдига қўйган муҳим мақсади ва шарти деб белгилайди.\nОператорнинг мазкур Шахсий маълумотларни ишлаш сиёсати (кейинги ўринларда – Сиёсат) Оператор https://www.memorawards.uz веб-сайтининг барча зиёратчилари ҳақида олиши мумкин бўлган барча ахборотга қўлланади.\nСиёсатда фойдаланилган асосий тушунчалар\nШахсий маълумотларни автоматлаштирилган тарзда қайта ишлаш – ҳисоблаш техникаси воситалари ёрдамида шахсий маълумотларни қайта ишлаш;\nШахсий маълумотларни блокировка қилиш – шахсий маълумотларни ишлашни вақтинчалик тўхтатиш (шахсий маълумотларга ойдинлик киритиш учун маълумотларни ишлаш зарур бўлган вазиятлардан ташқари);\nВеб-сайт – https://www.memorawards.uz тармоқ манзили бўйича интернет тармоғида фойдаланилишини таъминловчи маълумотлар базаси ва ЭҲМ учун дастурлар, ҳамда график ва ахборот материаллари йиғиндиси;\nШахсий маълумотларнинг ахборот тизими — маълумотлар базасида сақланган шахсий маълумотлар ва уларнинг ишланилишини таъминловчи ахборот технологиялари ва техник воситалар йиғиндиси;\nШахсий маълумотларни деперсонализация қилиш — натижасида қўшимча ахборотдан фойдаланмасдан туриб шахсий маълумотларнинг маълум Фойдаланувчига ёки шахсий маълумотнинг бошқа субъектга тегишли эканлигини аниқлай олмаслик билан боғлиқ ҳаракатлар;\nШахсий маълумотларни ишлаш – автоматлаштириш воситаларидан фойдаланган ҳолда ёки бундай воситалардан фойдаланмасдан туриб шахсий маълумотлар билан бажариладиган ҳар қандай ҳаракат (операция) ёки ҳаракатлар (операциялар) йиғиндиси, жумладан, шахсий маълумотлани йиғиш, қайд қилиш, тизимлаштириш, тўплаш, сақлаш, ойдинлик киритиш (янгилаш, ўзгартириш), чиқариш, фойдаланиш, узатиш (тарқатиш, тақдим этиш, кириш), деперсонализация қилиш, блокировка қилиш, ўчириб ташлаш;\nОператор – шахсий маълумотларни ишлашни ташкил этувчи ва (ёки) амалга оширувчи, ҳамда шахсий маълумотларни ишлашнинг мақсадини, ишланилиши лозим бўлган шахсий маълумотларнинг таркибини белгиловчи, шахсий маълумотлар билан ҳаракатлар (операциялар) амалга оширувчи давлат органи, муниципал идора, мустақил равишда ёки бошқа шахслар билан ҳамкорликда иш олиб борувчи юридик ёки жисмоний шахслар;\nШахсий маълумотлар – https://www.memorawards.uz веб-сайтининг маълум ёки аниқланувчи Фойдаланувчиси билан бевосита ёки билвосита боғлиқ бўлган ҳар қандай ахборот;\nФойдаланувчи – https://www.memorawards.uz веб-сайтининг ҳар қандай зиёратчиси;\nШахсий маълумотларни тақдим этиш – маълум шахсга ёки маълум шахсларга шахсий маълумотларни ошкор этишга йўналтирилган ҳаракатлар;\nШахсий маълумотларни тарқатиш – номаълум шахсларга шахсий маълумотларни ошкор этишга йўналтирилган (шахсий маълумотларни узатиш) ёки чегараланмаган шахслар қаторини шахсий маълумотлар билан таништиришга йўналтирилган ҳар қандай ҳаракатлар, жумладан, оммавий ахборот воситаларида шахсий маълумотларни эълон қилиш, ахборот-телекоммуникация тармоқларида жойлаштириш ёки бошқа бирон-бир усул билан шахсий маълумотларга киришни тақдим этиш;\nШахсий маълумотларни трансчегаравий узатиш – шахсий маълумотларни хорижий давлат ҳудудига, хорижий давлат органига, хорижий жисмоний ёки хорижий юридик шахсларга узатиш;\nШахсий маълумотларни йўқ қилиш – шахсий маълумотларни ахборот тизимида уларнинг таркибини кейинчалик қайта тиклаш имконияти бўлмаган ҳолда қайтариб олинмайдиган шаклда ўчириб ташлаш билан боғлиқ ҳар қандай ҳаракатлар ва (ёки) натижасида шахсий маълумотларнинг моддий ташувчиларининг йўқ қилиниши билан боғлиқ ҳаракатлар.\nОператор Фойдаланувчининг қуйидаги шахсий маълумотларини ишлаши мумкин\nТаълими, касби, мутахассислиги ва малакаси тўғрисидаги маълумотлар, таълим тўғрисидаги ҳужжатларнинг реквизитлари;\nШунингдек сайтда Интернет-статистика сервислари (Яндекс Метрика ва Гугл Аналитика ва бошқалар) ёрдамида зиёратчилар ҳақида деперсонализация қилинган маълумотларни йиғиш ва ишлаш амалга ошади (жумладан, «cookie» файллари).\nСиёсат матнида юқорида санаб ўтилган маълумотлар кейинги ўринларда Шахсий маълумотлар умумий тушунчаси остида бирлаштирилган.\nШахсий маълумотларни ишлаш мақсади\nФойдаланувчининг шахсий маълумотларини ишлаш мақсади — Фойдаланувчига веб-сайтдаги сервислардан, ахборотлардан ва/ёки материаллардан фойдаланиш ҳуқуқини тақдим этиш.\nШахсий маълумотларни қайта ишлашнинг ҳуқуқий асосланиши.\nОператор Фойдаланувчининг шахсий маълумотларини фақатгина ушбу маълумотлар https://www.memorawards.uz сайтида жойлаштирилган махсус шаклларнинг Фойдаланувчи томонидан мустақил равишда тўлдирилиши ва/ёки жўнатилиши ҳолатида ишланади. Тегишли шаклларни тўлдириш ва/ёки Операторга шахсий маълумотларни жўнатиш орқали Фойдаланувчи мазкур Сиёсатга ўзининг розилигини билдиради.\nШахсий маълумотларни йиғиш, сақлаш, узатиш ва бошқа турдаги ишлаш тартиби.\nОператор томонидан ишланадиган шахсий маълумотларнинг хавфсизлиги шахсий маълумотларни муҳофаза қилиш соҳасидаги амалдаги қонунчилик талабларини тўлиқ ҳажмда бажариш мақсадида ҳуқуқий, ташкилий ва техник чораларнинг амалга оширилиши йўли билан таъминланади.\nОператор шахсий маълумотларнинг бутлигини таъминлайди ва ваколатга эга бўлмаган шахсларнинг шахсий маълумотлардан фойдалана олмаслиги учун барча керакли чора-тадбирларни кўради.\nФойдаланувчининг шахсий маълумотлари ҳеч қачон, ҳеч қандай шартлар остида учинчи шахсларга тақдим этилмайди, амалдаги қонунчиликнинг бажарилиши билан боғлиқ бўлган ҳолатлар бундан мустасно.\nШахсий маълумотларнинг ноаниқлиги ҳолатида Фойдаланувчи Операторга «Шахсий маълумотларни актуаллаштириш» белгиси қўйилган https://www.memorawards.uz/uz/contacts шаклини юбориш орқали уларни мустақил равишда актуаллаштириши мумкин.\nШахсий маълумотларни ишлаш муддати чегараланмагандир. Фойдаланувчи ўзи хоҳлаган вақтда Операторга https://www.memorawards.uz/uz/contacts сайтидаги «Шахсий маълумотларни ишлашга доир рухсатни бекор қилиш» белгиси қўйилган шаклни юбориш орқали шахсий маълумотларни ишлашга доир рухсатни бекор қилиши мумкин.\nОператорга https://www.memorawards.uz/uz/contacts шакли ёрдамида мурожаат қилиб, шахсий маълумотларнинг ишланиши билан боғлиқ қизиқтираётган масалалар бўйича барча изоҳларни олиши мумкин.\nМазкур ҳужжатда Оператор томонидан шахсий маълумотларни ишлаш сиёсатидаги барча ўзгаришлар акс эттирилади. Сиёсат муддатсиз бўлиб, янги таҳрири билан алмаштирилгунга қадар кучга эгадир.\nСиёсатнинг актуал шакли Интернет тармоғида https://www.memorawards.uz/uz/confidentiality манзилида эркин фойдаланиш учун жойлаштирилган.\nCookie файлларидан фойдаланиш сиёсати\nwww.memorawards.uz интернет-сайти контентининг тақдим этилиши муносабати билан cookies қўлланилиши мумкин, яъни фойдаланувчининг мосламасидаги серверларда сақланадиган ахборот, бу ахборот ҳар уланган пайтда ўқилиши мумкин. Бундан ташқари cookiesга ўхшаган бошқа технологиялар ва функциялардан фойдаланилиши мумкин.\nСookies файллари электрон маълумотлар, хусусан матн файллари бўлиб, фойдаланувчининг охирги мосламасида сақланади. Cookie одатда сайтнинг номи, уларнинг охирги мосламада сақлаш вақти ва уникал рақамдан таркиб топади.\nСookies файллари интернет-сайт саҳифаларининг таркибини фойдаланувчининг истакларига мувофиқ созлаш ва веб-сайтдан самарали фойдаланиш учун қўлланилади. Хусусан, ушбу файллар сайт фойдаланувчисининг мосламасини идентификация қилинишига ва индивидуал эҳтиёжларни ҳисобга олган ҳолда веб-саҳифани тўғри акс эттиришга ёрдам беради: фойдаланувчилар веб-сайтдан қандай фойдаланаётганликларини англаш мақсадида статистикани яратиш, бу ўз навбатида уларнинг тузилмасини ва таркибини яхшилаш имкониятини беради; сайт фойдаланувчисининг сессиясини қўллаб-қувватлаш (авторизациядан кейин), шу туфайли фойдаланувчи сайтнинг ҳар бир саҳифасида логинни ва паролни киритишга мажбур бўлмайди;\nwww.memorawards.uz интернет-сайти сервиси доирасида биз қуйидаги cookies файллари турларидан фойдаланишимиз мумкин: «керакли» cookies файллари, интернет-портал доирасида рухсат берилган хизматлардан фойдаланиш имкониятини беради;\nидентификацион cookies файллари, сервис доирасида аутентификацияни талаб қиладиган хизматлар учун фойдаланилади;\nвеб-сайтдан фойдаланиш тўғрисидаги ахборотни йиғиш учун cookie-файллари.\n«функционал» cookies файллари, фойдаланувчи томонидан танланган фойдаланувчи интерфейси параметрларини ва созламаларини «эслаб қолиш» имкониятини тақдим этувчи, масалан, фойдаланувчи томонидан танланган тил ёки минтақа бўлимида, кейин эса, шрифт ўлчови, сайтнинг ташқи кўриниши ва ҳ.\nКўп ҳолатларда веб-саҳифаларни кўриш учун мўлжалланган дастур таъминоти (браузерлар) фойдаланувчининг охирги мосламасида cookies файлларини рухсатсиз сақлашга йўл қўяди. Сервис фойдаланувчилари хоҳлаган вақтларида cookies файллари билан боғлиқ созламаларга ўзгартириш киритишлари мумкин. Ушбу созламалар шундай ўзгартирилиши мумкинки, сизнинг браузерингиздаги созламаларда cookies файлларига автоматик тарзда хизмат кўрсатилиши блокировка қилиниши ёки сайт фойдаланувчисининг мосламасига ҳар сафар кирилганида улар тўғрисида хабар берилиши мумкин. Сookies файлларига хизмат кўрсатиш имкониятлари ва усуллари тўғрисидаги батафсил маълумот дастур таъминотининг (браузернинг) созламаларида мавжуд. Агар cookies созламалари ўзгартирилмаса, унда улар фойдаланувчининг охирги мосламасида жойлаштирилади ва шу тариқа биз фойдаланувчининг мосламасида ахборот сақлаймиз ва ушбу ахборотдан фойдаланиш имкониятини қўлга киритамиз.\nСookiesдан фойдаланишни ўчириб қўйиш веб-сайтимиз доирасидаги баъзи хизматлардан фойдаланилишида қийинчиликларга олиб келиши мумкин, хусусан, тизимга киришни талаб қиладиган хизматларда. Сookies файлларини ўчириб қўйиш www.memorawards.uz веб-сайтидаги контетни ўқиш ёки кўриш имкониятини чегаралаб қўймади, авторизация талаб қиладиган контент бундан мустасно.\nСookies файллари www.memorawards.uz интернет-сайти сервиси фойдаланувчисининг охирги мосламасида жойлаштирилиш мумкин, кейин эса сайтлар билан ҳамкорлик қиладиган реклама берувчилар, тадқиқот компаниялари ва мультимедиа иловалари провайдерлари томонидан фойдаланилиши мумкин.


Жамият 11.01.2019 457\nТарихдан маълумки, Иккинчи жаҳон урушидаги кескин бурилиш 6300 танк ҳамда 2 миллион 240 минг аскар, 4400 қирувчи самолёт жангга кирган 1943 йилги Курск жангида бошланган.\nҚақшатқич тўқнашувдан сўнг фашист жангчиларига биринчи маротаба орқага чекинишга буйруқ берилган. Ўз навбатида зирҳли техникалар ҳар қандай мамлакат мудофаасини ташкил қилишда ҳал қилувчи аҳамиятга эга экани исботини топганки, ушбу ҳақиқат бугун ҳам ўз аҳамиятини йўқотгани йўқ. Қудратли армиялар қуруқлигу ботқоқлик, нишонни узоқдан ўққа тутадигану тўғридан-тўғри жангга кирадиган замонавий танкларига эга.\nЎзбекистон армиясининг ҳам асосий кучи ҳарбий танклар бўлиб, маълумотларга кўра, Қуролли Кучлар ихтиёрида 420 танк, 179 самолёт, 715 та жанговар машина, 143 та ўзиюрар тўп, 880 тўп ва 109 та ёппасига ўт очиш қуроллари мавжуд.\nБиз учун эътиборга молик жиҳати эса, Марказий Осиёда ягона танк бригадаси Муборак туманидаги ҳарбий қисмда жойлашган.\nҚуролли Кучларимизни ислоҳ қилиш, мамлакат мудофаа салоҳиятини янада ошириш, ҳарбий соҳани замон талабларига мос ҳолга келтириш билан боғлиқ мутлақо янгича ёндашув, кўламдор ислоҳотлар самарасини мазкур ҳарбий қисм мисолида ҳам кўриш мумкин.\nБу ерда биргина ўтган йил давомида лойиҳа қиймати 37 миллиард сўм бўлган 17 та объектда қурилиш, таъмирлаш ва ободонлаштириш ишлари олиб борилиб, ҳарбий қисм бутунлай замонавий қиёфа касб этди. Жумладан, аскарлар ошхонаси, тиббиёт пункти ва казармалар капитал таъмирланди, ҳарбий хизматчиларнинг овқатланишини ташкил қилишда аутсорсинг тизими жорий қилиниб, аскарларнинг ошхона ишларига жалб қилинишига барҳам берилди. Бундан ташқари, иссиқлик ва электр тармоқлари янгиланди. Маданият ва спорт саройлари қурилди.\n- Ҳарбий хизматчиларни ҳар томонлама қўллаб-қувватлаш, яшаш ва хизмат вазифаларини ўташлари учун яратилган қулай шароит масъулиятли ва шарафли бурчни сидқидилдан бажаришда муҳим ўрин тутмоқда, - дейди ҳарбий қисм тарбиявий ва мафкуравий ишлар бўлинмаси бошлиғи, подполковник Зиёдбек Мамажонов. - Мисол учун, янгидан қурилган муҳташам маданият саройида ҳарбийлар ва уларнинг оила аъзолари учун турли концертлар, кўнгилочар дастурлар ташкил этилмоқда. Спорт саройида эса спортнинг 12 тури билан шуғулланиш имконияти яратилган, тренажёр заллари ишлаб турибди. Қолаверса, ҳарбийларнинг фарзандлари учун ҳам спорт тўгараклари очилган.\nДарҳақиқат, ҳарбий қисм кўплаб чемпионларига эга. Абдумалик Муҳаммадиев ўтган йили Мудофаа вазирлиги тизимида қўл жанги бўйича Ўзбекистон чемпиони бўлган бўлса, майор Собир Ўразов Хитойда ушу спорт тури бўйича ўқиб келди, Отабек Жабборов армрестлинг бўйича 75 килограмм вазн тоифасида Ўзбекистон чемпиони бўлди, Жавоҳир Раимов Жануби-ғарбий махсус ҳарбий округ миқёсида қўл жангида тенгсиз деб топилди. Айни пайтда ҳарбий қисм спортчилари Қуролли Кучлар тизимида ўтказиладиган бокс мусобақасига тайёргарлик кўрмоқда.\nЖанговар машиналар парки. Турли туманлардан келган ёшларга ҳарбий техникалар ҳақида маълумотлар берилмоқда. Водийлик ҳарбий хизматчи Маҳмуджон Соаталиев душман зирҳли техникасини йўқ қилиш, танкнинг қуролланиш бўлими ишлаш ҳолатлари, танк экипажлари ҳаракати, қурол-аслаҳаларини жанг ҳолатига келтириш, нишонни мўлжаллаш каби муҳим вазифалар ҳақида гапириб беради. Унинг уқтиришича, ҳарбий танк билан бирга ўзини ҳам бошқара олиши керак. Танкда механик ҳайдовчи, командир, мўлжалга олувчи оператор ва ўқловчидан иборат таркиб бўлиб, ҳаммасини керакли қарор ва тўғри мўлжал ҳал қилади.\nАйни пайтда муомаладан чиқарилган ва ҳимоя қатламлари ўзгача эски танк эътиборни тортади. Маълум бўлишича, ушбу ҳимоя қатлами ичига портловчи модда жойланган, душман снаряди танкка келиб урилганда, портлашни ичкарига ўтказмасликка хизмат қилади.\nНаридаги майдонда эса ҳарбий қурол-аслаҳалар намойиши. Кўринишдан кинолента сақланадиган айлана қопқоқли жиҳозни эслатадиган мана бу мина 150 дан 500 килограммгача юк тушганда, портлайди, яъни танклар учун мўлжалланган. Жимжималиси эса Франция қуролли кучларида фойдаланилади, бироқ таъсир кучи камроқ. Душман миналарини аниқлашда ишлатиладиган муҳандислар разведка асбоблари ҳам барчага бирдай қизиқ.\n- Қурол-яроғни, ҳарбийлар ҳаётини телевизордан кўриш бошқа, яқиндан ҳис этиш бошқа экан, - дейди Касби тумани Жизза қишлоғидан келган ўқувчи Санжар Турсунов. - Чирчиқ олий танк қўмондонлик-муҳандислик билим юртига ўқишга кирмоқчиман, бугун бу ердаги зирҳли техникалар, уларнинг ишлаш жараёни билан танишиб, аҳдим қатъийлашди.\nАслида тинч ва осойишта ҳаётни таъминлаш халқ ва армия бирлигини тақозо этади. Қуролли Кучлар тизимидаги ислоҳотлар айни шу мақсад рўёбига қаратилганки, балки шу сабаб халқимиз миллий армия деганда, мустақиллигимизнинг мустаҳкам қалқонини тушунаётир.


Ўйла ва бой бўл тўплам\n20000 сум 18000 сум\nЎйла ва бой бўл (4 та китоб)\n"ЎЙЛА ВА БОЙ БЎЛ: Омадли 13 қадам" китоби ўз олдингизга мақсад қўйишни, ишонч туйғусини мустаҳкамлашни, турли синовларни енгиб ўтишни, изланишни ўргатади. Шунингдек, махсус билимлар, ақл-заковат, ортга чекинмаслик ҳақида кенг тушунча беради.\n"ЎЙЛА ВА БОЙ БЎЛ: Муваффақият сари йўл нимадан бошланади" номли китобида омад сари ундовчи тамойиллар, йўналиш, қоидалар билан бойитилган. Аниқ мақсад қўйиб, унга сари чалғимай бориш учун нималар қилиш кераклиги мухтасар айтиб ўтилган\n"ЎЙЛА ВА БОЙ БЎЛ: Бойлик қўрғони сари сизнинг калитингиз" китоби ўз олдингизга мақсад қўйишни, ишонч туйғусини мустаҳкамлашни, турли синовларни енгиб ўтишни, изланишни ўргатади. Шунингдек, махсус билимлар, ақл-заковат, олдинга интилиш ҳақида кенг тушунча беради. Китоб бой фикрлаш, орзу-истаклар устидан ҳукмрон бўлиш, муваффақиятга эришишга қаратилган. Сиз ҳаётда қандай қилиб мақсадга етиш ва қатъиятли бўлишнинг аниқ режасини топасиз. Бу эса ҳар бир ишда сизга қўл келади\n"ЎЙЛА ВА БОЙ БЎЛ: 52 ҳафта учун 52 режа" Напалеон Хиллнинг бу китоби йилнинг 52 ҳафтаси учун 52 ҳаётий режа асосида яшашга чорлайди. маскур қоидалар асосида ўз ҳаётлари ва фаолиятларини йўлга қўйган кишилар ҳақиқатан юксак муваффақиятга эришган\nМаҳсулот коди: O'yla va boy bo'l to'plam\nМуаллиф: Наполеон Хилл\nБетлар сони: 208,176,160,144\nСерияси: Ўйла ва бой бўл тўплам\nСолиқсиз: 32000 сум\nНаполеон Хилл, Napoleon Xill\nОдамзоднинг бу дунёдаги яккаю ягона, олий вазифаси – ўз тақдирини рўёбга чиқаришга эришувидир....\n9000 сум Солиқсиз: 9000 сум\nМуваффақият калити (тўплам)\nМуваффақият калити, Muvaffaqiyat kaliti (тўплам)Дейл Карнеги жамиятдаги муносабатларнинг нозик ..\nЯнги таржима — «Театр»Инглиз адиби Сомерсет Моэмнинг кўплаб тилларга таржима қилинган машҳур «..\nАльбер Камю – ХХ аср француз адабиётининг йирик намояндаларидан бири, адабиёт бўйича Нобель му..\nОҳу хонимнинг эри\nЭрон ёзувчиси Али Муҳаммад Афғонийнинг биринчи асари бўлмиш “Оҳу хонимнинг эри” романи кўплаб ..\nЎйла ва бой бўл. Муваффақият сари йўл нимадан бошланади\nУшбу китобни ўқиб, ўзингизда кўра олмаётган янги қирраларингизни кашф этасиз. Бойлик, муваффақият, о..\n8000 сум Солиқсиз: 8000 сум\nЎз-ўзига ишонч ҳосил қилиш ва омма олдида сўзлаш\nЭътибор берганмисиз, аксарият ҳолларда кўпчилигимиз иккиланамиз, фикр билдиришга ожизлик қиламиз. Ҳа..\nДейл Карнеги жамиятдаги муносабатларнинг нозик жиҳатларига алоҳида эътибор қаратади. Инсонларнинг ўз..\nЎЙЛА ВА БОЙ БЎЛ (тўплам)Сарлавҳадан ушбу китоб фақатгина бойиш ҳақида деган тасаввур уйғотса-да, муа..\n29000 сум Солиқсиз: 29000 сум


09.04.2018 19:35 0 1676\nМосква биржаси индекси 9,4 фоизга, РТС индекси 11,5 фоизга пастлади.\nАҚШ жорий этган санкциялар Россия биржаларида ҳақиқий саросима келтириб чиқарди. Бугун, 9 апрель куни Москва вақти билан соат 13:10 да Москва биржаси индекси 9,4 фоизга, РТС индекси 11,5 фоизга пастлади.\nБиржалар индекси билан бирга рублнинг қадри ҳам тушиб бормоқда. Соат 13:30 да евро баҳоси 2016 йилнинг сентябридан буён илк бор 73 рублдан ошди. Доллар қиймати эса 59,5 рублга чиқди. 2017 йилнинг ноябрида доллар 60 рублга баҳоланганди.\n«Lenta.ru» сайтининг «Bloomberg» агентлиги маълумотларига асосланиб ёзишича, акциялар баҳосининг бу қадар кескин тушиши сўнгги икки йилда илк бор кузатилмоқда.\nАрзонлашиш бўйича етакчилар кутилганидек санкциялар рўйхатига тушган компаниялар бўлди. Хусусан, Олег Дерипасканинг «Русал» компанияси акциялари баҳоси савдолар бошида 46,9 фоизга, кун давомида 27-30 фоизга пастлади.\nБунинг ортидан Дерипасканинг бойлиги кун сайин камайиб бормоқда. Биргина 6 апрель куни россиялик миллиардер бир миллиард доллардан кўпроқ «камбағаллашди».\nРоссия АҚШ биржа


Independent: Тунис ИИВ Сусда теракт тайёрланаётгани ҳақида 1 ой олдин хабардор бўлган\n10:44 / 04.07.2015\nТунис Ички ишлар вазирлиги Сус шаҳрида теракт амалга оширилиши ҳақида май ойидаёқ маълумотга эга бўлган. Бу ҳақда Independent нашрига Тунис хавфсизлик кучлари ҳаракатларини мониторинг қилиш ташкилоти раҳбари Волид Зарруқ маълум қилган.\nЗарруқнинг айтишича, Тунис ИИВга теракт "ёнаётган машиналар" орқали амалга оширилиши ҳақида маълумот келиб тушган. Лекин манба бу борада бошқа маълумот бермаган ва ИИВ бу борада бошқа иш олиб бормаган.\n"Ҳужум май ойида бўлиши ҳақида маълумот берилган, теракт эса июнь ойида содир этилди. Бу ерда қандайдир хатолик юз берди", дейди Зарруқ.\nЗарруқ Ички ишлар хизмати тизимида салбий муҳит мавжудлиги ҳамда порахўрлик авж олгани ҳақида гапирган.\nТунис ИИВ бу борада ҳозирча изоҳ бермаган.\nЭслатиб ўтамиз, 26 июнь куни Туниснинг Ўрта Ер денгизи соҳилидаги Сус шаҳри яқинидаги икки меҳмонхонага "ИШИД" жангарилари томонидан ҳужум уюштирилган, икки нафар жангари меҳмонхонадаги 39 кишини отиб ташлаган. Улардан бири полиция томонидан йўқ қилинган, иккинчиси ҳибсга олинган.


Ўзгаришлар яхшиликка бўлсин - Энди ҳамма гап ўзимизда қолди » Фориш тумани ҳокимлиги расмий сайти\nФориш тумани ҳокимлиги » Янгиликлар » Ўзгаришлар яхшиликка бўлсин - Энди ҳамма гап ўзимизда қолди\nЎзгаришлар яхшиликка бўлсин - Энди ҳамма гап ўзимизда қолди\nСўнгги йилларда юртимизда жуда кўп нарсалар ўзгараяпти.\nЭнг муҳим ўзгаришлардан бири – инсонларнинг фуқаролик позицияси кучайиб бораётганидир. Хўш, яқинлашиб келаётган сайлов жараёнида ҳам юртимиз тақдирига дахлдорлик ҳиссини тўла-тўкис намоён эта оламизми? Ёки кимнинг номзоди қўйилаётганига ҳам қизиқмасдан, сайловда онгли равишда қатнашмасдан, сўнг ҳар турли “адолатсизлик”лардан шикоят қилиб юрамизми?\nГап — айниқса, аёлларни депутатликка сайлаш масаласида кетар экан, улар оилавий, меҳнат жамоасидаги вазифаларидан ортиб, ҳақиқий маънода халқ вакили бўлишга тайёрмилар, деган ҳақли савол туғилади.\nХалқ депутатлари Фориш туман Кенгашидаги ХДП депутатлик гуруҳида бир нафар аёл депутат бор, холос. Вилоят Кенгашида ҳам Олий Мажлис Қонунчилик палатасида ҳам бир нафар вакилимиз фаолият кўрсатмоқда. Бу билан улар сонининг камлигидан ёзғирмоқчи эмасман. Ҳамма гап шундаки, давлатимиз раҳбарининг Олий Мажлис Сенатининг 20-ялпи мажлисида хотин-қизларни ижтимоий-сиёсий жараёнларга жалб этишни рағбатлантириш борасидаги фикрлари кампаниябозликка айланиб кетмаслиги керак. Яъни, зўрма-зўраки тарзда аёл номзодлар сонини ошириб бўлмайди.\nАслида номзодни депутатликка тайёрлаш у сайловдан бу сайловгача бўлган муддатда амалга ошиши лозим. Муносиб номзод беш йил давомида бўлажак сайловга ҳар жиҳатдан тайёр бўлиб бориши мақсадга мувофиқ. Сайловга бир неча ой қолганда “объективкабозлик” билан халқ ишончини оқлаб бўлмайди.\nМен депутатнинг самарали фаолиятига биринчи навбатда ўз партияси масъул деб ҳисоблайман. Ҳеч ким депутат бўлиб туғилмайди. Номзодни тайёрлаш, сайлангач, унинг қандай ва нима ишлар билан банд бўлиши борасида партия ходимлари катта ёрдам кўрсатиб боришлари зарур. Шу маънода бугун депутатларимизга ҳаракатсизлик айбини қўйишдан олдин у мансуб партиянинг жамиятдаги фаоллигини таҳлил қилиш керак.\nТан олиш керак, яқин ўтмишда аёл номзодларнинг сайлов бошланишига бир неча кун қолганда номзодини “ўз хоҳиши билан” қайтариб олиш ҳоллари учрар эди. Бунга баъзан шу участкада ҳудуд ҳокимининг депутат бўлиб сайланиши шартлиги ҳам таъсир ўтказган бўлиши мумкин. Бу йил қабул қилинган Сайлов кодексида туман Кенгашларида ҳокимларнинг депутат бўлиб сайланишига йўл қўйилмаслиги ҳам сайлов қонунчилигидаги катта ўзгаришлардан биридир.\nЯна бир гап. Депутатнинг жамоат транспортида бепул юриш имтиёзи бор. Фориш тумани мисолида кўрадиган бўлсак, туман марказидан ўнлаб километр олисда бўлган ҳудудлардан сайланган депутатларнинг сессияларга келиши, ҳудуддаги муаммоларни ўрганиши жараёнида жамоат транспортидан фойдаланиш имкони амалда мавжуд эмас. Бу эса ўзи-ўзидан депутатнинг иш фаолиятида фақат фидойиликка таяниб қолишига сабаб бўлади. Депутатларнинг мазкур фаолиятдан моддий манфаатдорлигини ошириш, ҳеч бўлмаганда рағбатлантириш, имтиёзларини кўпайтириш зарур.\nХотин-қиз депутатлар сонининг камлиги уларга ишонч пастлигидан эмас, балки жамоавий фикрлаш тарзимиз билан боғлиқ. Яъни, хотин-қизларнинг жамиятдаги вазифаси аввало оила, нари борса меҳнат жамоалари билан чегараланган деган фикрга кўникиб қолганмиз. Хотин-қизларнинг сиёсий онги ва маданиятини ошириш борасидаги кенг кўламли ишлар яқин келажакда ўз натижасини беришига ишонаман.\nЎзХДП Фориш туман кенгаши раиси


ХОНАДОН ТОЗАЛИГИ КИМГА КЕРАК? » Иштихон овози газетаси\n1-гуруҳ ногирони Арзиқулов Рустам ака хонадони\nТумандаги “Қўчқор Қаршиев” МФЙ 8 та кўчадан иборат бўлиб, унда 2725 нафар аҳоли истиқомат қилади. МФЙда мавжуд 551 нафар оиланинг 30 таси камбағаллар рўйхатида туради. Маҳалла ва оилани қўллаб-қувватлаш туман бўлими ўринбосари Н.Явқочева ушбу маҳаллалардаги камбағаллар рўйхатида турувчи хонадонларга ташриф буюриб, уларнинг айни дамдаги шароитлари билан танишди.\nБу хонадонда 3 та оила 12 киши истиқомат қилади. Бу хонадонга туман ҳокимлиги томонидан кам таъминланган оилаларга мўлжалланган уйлардан ажратилган, аммо хонадон соҳиблари уйни олишдан бош тортишган. Сабаби эса оддий уйнинг кейинги тўловларини тўлай олмасликларидан қўрқишган. Хонадондаги 3 нафар хотин-қизлар МФЙ ташаббуси билан “MADINA RED STAR”мчж тикув сехига ишга жойлаштирилган бўлиб, айни дамда улар 751 000 сўмдан маош олишмоқда.\nНафақадаги Ғаниева Дурдона опа хонадони\nБу оилада 7 киши истиқомат қилади, айни дамда хонадонда таъмирлаш ишлари олиб борилмоқда.\n- Хонадонларнинг аксарияти ўзи билиб уй-жойи атрофи, тандирхона ва ошхоналарини тозаламоқда. Аммо баъзиларига республикадан уйингизни тозалигини текшириш учун ишчи гуруҳи келябди деганимиздагина тозалашмоқда. Ҳар икки ҳолат ҳам МФЙ аҳолисининг аввало ўзига ва оила аъзоларига фойдалидир. Ахир тоза-озода уйда файз-барака бўлади, -дейди МФЙ мутахассиси Гуллола Нормуродова.\nМаҳалла ҳудудида ҳам ҳашар ишлари авжида.\nМФЙ биноси анча эски бўлишига қарамасдан мавжуд гулзор ҳамда экинлар кишининг кўзини яшнатади.\nШу ўринда ўйлаб қоласан. Ҳар ким хонадонини аввало ўзи учун тоза-озода сақлаши керак. Бунинг учун кимдир келиб тозаланг дея бонг уриши шарт эмас назаримизда.


Минг ойдан кўра яхшироқ бир кеча | Azon.uz - Ахборот-таҳлилий портал\nМинг ойдан кўра яхшироқ бир кеча\n1352 18:00 29.05.2019\n1. Албатта, Биз у (Қуръон)ни Қадр кечасида нозил қилдик. 2. (Эй Муҳаммад алайҳиссалом,) Қадр кечаси нима эканлигини Сиз қаердан ҳам билар эдингиз?! 3. Қадр кечаси минг ойдан яхшироқдир. 4. У (кеча)да фаришталар ва Руҳ (яъни, Жаброил алайҳиссалом) Парвардигорларининг изни-ихтиёри-ла (йил давомида қилинадиган) барча ишлар билан (осмондан заминга) тушурлар. 5. У (кеча) то тонг отгунча тинчлик-омонликдир (Қадр сураси).\nБу сура Аллоҳ таоло Қуръони каримни нозил қилган кечанинг сифати билан “Қадр сураси” деб номланган. “Қадр” улуғ ва шараф маъносидадир. “Албатта, Биз у (Қуръон)ни Қадр кечасида нозил қилдик”, яъни, қадри улуғ ва шарафли кечада тушира бошладик.\nМаккада нозил бўлган бу сурада Қуръони карим нозил бўлишининг бошланиши, Қадр кечасининг бошқа кун, бошқа тун ва бошқа ойлардан афзаллиги баён этилган. Бу кечада фаришталар, жумладан, Жаброил алайҳиссалом раҳм қилувчилар раҳмлиси Аллоҳ ҳузуридан солиҳ мўмин бандаларга нур, фазилат ва хайр-барака билан тушади.\nИбн Абу Ҳотам ва Воҳидий Мужоҳиддан розияллоҳу анҳу ривоят қилади: “Расулуллоҳ соллаллоҳу алайҳи васаллам Бани Исроилдан Аллоҳ йўлида минг ой силоҳ кийиб юрган бир кишини зикр қилганларида мусулмонлар ажабланишди. Шунда Аллоҳ таоло бу сурани туширди: “Албатта, Биз у (Қуръон)ни Қадр кечасида нозил қилдик. Қадр кечаси нима эканини сиз қаердан ҳам билар эдингиз? Қадр кечаси минг ойдан яхшироқдир”. Яъни, Бани Исроилдан бир киши Аллоҳ йўлида силоҳ кийиб юрган минг ойдан ҳам афзалроқдир.\nИбн Жарир Мужоҳиддан розияллоҳу анҳу ривоят қилади: “Бани Исроилдан бир киши кечани бедор ўтказиб, кундузи душманга қарши курашар эди. Шу тариқа минг ой курашда давом этди. Аллоҳ таоло “Қадр кечаси минг ойдан яхшироқдир” оятини тушириб, бу кеча Бани Исроилдан бир кишининг (минг ойлик) амалидан яхшироқ эканини билдирди”.\n“Албатта, Биз у (Қуръон)ни қадр кечасида нозил қилдик”, яъни, Қуръони каримни нозил этишни Қадр кечасида бошладик. Қадр кечаси муборак кечадир. “Биз у (Қуръон)ни муборак кечада нозил қилдик” (Духон, 3); “(У саноқли кунлар) Рамазон ойидирки, бу ойда... Қуръон нозил қилинган” (Бақара, 185). Сўнг йигирма уч йил мобайнида воқеа ва ҳодисаларга илоҳий ҳукмни баён этиб, бўлиб-бўлиб туширишни тамомладик.\nМаҳмуд Замахшарий раҳматуллоҳи алайҳ бундай дейди: “Аллоҳ таоло Қуръонни уч усул билан улуғлаган. Биринчиси, Қуръонни нозил этишни фақат Ўзига мансуб қилган. Иккинчиси, унинг улуғлиги ва шарафини билдириб, номини очиқ айтмай, ишора билан келтирган. Учинчиси, Қуръон нозил қилинган вақтнинг қадрини оширган. “Қадр кечаси нима эканини сиз қаердан ҳам билар эдингиз? Қадр кечаси минг ойдан яхшироқдир”. Яъни, Қадр кечаси нима эканини сизга нима билдирди? Бу сўроқ Қадр кечаси шаънини кўтариш, қадрини улуғлаш, шарафини баён этиш учундир.\nМаҳмуд Замахшарий раҳматуллоҳи алайҳ яна айтади: «Қадр кечаси ишлар тақдир ва ҳукм этиладиган кечадир. Духон сурасининг 4-оятида ҳам: “У (кеча)да барча пухта-аниқ иш(лар) айрилур (белгиланур)”, деб баён этилган».\nҚадр кечасида қилинган амал минг ойда қилинган амаллардан яхшидир. Имом Аҳмад ва Насаийлар Абу Ҳурайрадан розияллоҳу анҳу ривоят қилишларича, Рамазон ойи келганида Расулуллоҳ соллаллоҳу алайҳи васаллам: “Сизларга муборак Рамазон ойи келди. Аллоҳ сизларга бу ойда рўза тутишни фарз қилди. Бу ойда жаннат эшиклари очилади, дўзах эшиклари ёпилади ва шайтонлар кишанланади. Унда минг ойдан яхши бир кеча бор. Ким ундаги яхшиликлардан маҳрум бўлса, маҳрум қилинади”, деб марҳамат этганлар. Имом Бухорий ва Имом Муслим “Саҳиҳ”ларида Абу Ҳурайра розияллоҳу анҳудан Расулуллоҳнинг соллаллоҳу алайҳи васаллам: “Ким Қадр кечасида имон билан Аллоҳ розилиги учун ибодат қилса, олдинги гуноҳлари мағфират қилинади”, деганлари келтирилган.\n“У (кеча)да фаришталар ва Руҳ (яъни, Жаброил (алайҳиссалом) Парвардигорларининг изни-ихтиёри-ла (йил давомида қилинадиган) барча ишлар билан (осмондан заминга) тушурлар”. Яъни, фаришталар, жумладан, Жаброил алайҳиссалом бу кечада келгуси (йилгача) тақдир қилинган амаллар билан осмондан ерга тушадилар. Расулуллоҳ соллаллоҳу алайҳи васаллам: “Аллоҳ таоло Бароат кечасида тақдир қилинган нарсаларни тайин этади. Қадр кечаси келганида уни ўз эгаларига топширади”, деганлар.\nМанбалар асосида Абдувоҳид Ўрозов тайёрлади\nМақолалар Қадр Тафсир рамазон\nҚадр кечасининг фазилатлари\n962 02:00 15.05.2020\n380 06:40 09.05.2020\n3248 22:00 11.03.2020\nОнам билан тортишиб қолдик ва...\n1462 09:00 22.02.2020\nОлимлар учун вақт шундай қадрли...\n681 08:00 21.02.2020\nОвқатланишдан ҳам вақтини қизғанган олим...\n1300 08:25 06.02.2020


Сколари қашшоқларга ëрдам йиғмоқчи\nҒарб спорт нашрлари¸ Англиядаги Chelsea клубининг собиқ мураббийси Сколари Ўзбекистондаги энг кам иш ҳақидан 105 минг маротаба кўп ойлик олишини фош қилди.\nМиллионлаб одам тирикчилик илинжида муҳожиратга чиқиб кетаëтган юрт - Ўзбекистондаги ўта бой шахсларга қарашли экани айтиладиган "Бунëдкор" клубининг қимматлиги билан дунëда рекорд ўрнатган мураббийсининг ана шундай тадбирга қўшилгани айтилмоқда.\n25 январ куни Португалия пойтахти Лиссабоннинг дунëга машҳур Луж стадионида Зинадин Зидан ва Роналдо дўстларидан тузилган икки жамоа ўртасида ўйин бўлиб ўтади. Футбол юлдузларидан тузилган Зидан дўстлари жамоасини бу ўйинга асли бразилиялик¸ ҳозирда эса Тошкентдаги “Бунëдкор” клуби мураббийси Луиз Фелипе Сколари¸ Роналдо дўстлари гуруҳини эса¸ Испания миллий жамоаси мураббийси Висенте дел Боске ҳозирламоқда. 120 минг томошабин сиғадиган Луж стадионидаги мазкур ўйиндан тушадиган маблағ камбағалларга ëрдам жамғармаларига ажратилади.\nБу ҳақда Португалиядаги “A Bola” газетаси хабар қилди.\nБу хабар¸ аниқроғи унинг сўнгги сатрига кўзим тушиши ҳамоно¸ ëдимга бир воқеа тушди.\n2000 йилнинг сентябрида Прагада Халқаро валюта жамғармасининг навбатдаги саммити бўлиб ўтди. АҚШ президенти Жорж Бушдан тортиб¸ Африканинг кичик давлатлари раҳбарларигача келди бу машваратга.\nПрага маркази қамалдаги қўрғон ҳолига тушган ўша кунларда британиялик дугонам Клэр билан кечки емак устида учрашадиган бўлдик. Одатда қувноқ ва сергапгина бўлган ўртоғимнинг ўша куни машқи анча суст эди. Сабабини сўрадим.\n- Қилаëтган ишим ўзимга ëқмай қолди¸ дея гап бошлади у.\nКлэр турли конференция¸ машварат ва зиëфатлар уюштириш билан шуғулланадиган Ғарб ширкатида еvent manager¸ яъни шундай тадбирларни уюштирувчи бўлиб ишларди. Халқаро валюта жамғармаси саммити кунлари унинг ширкати¸ унинг ўзи ҳам қўли-қўлига тегмай ишлаëтган эди.\n- Нега энди ишинг тўсатдан ëқмай қолди¸ яқинларгача жуда хурсанд эдингку¸ дея ўсмоқчиладим мен.\n- Ўзи анчадан бери қилаëтган ишим бировга керакми¸ деган шубҳа¸саволларим бор эдию¸ аммо кечагиси ҳаммасидан ошиб тушди¸ деди Клэр.\n- Кеча нима бўлди¸ дедим Клэр гапини тугатар-тугатмас.\n- Кеча биз Ғарбдаги банклардан бирига саммит доирасида йиғин уюштириб бердик. Саммитга келган ҳукуматлар¸ халқаро молия ташкилотлари ва хусусий банклардан бир неча юз одам нонушта устида жаҳондаги қашшоқликка кураш масаласини бир соатча муҳокама қилдилар.\n- Буни ҳозирги тушкунлигингга нима алоқаси бор¸ дея ажабландим.\n- Биласанми¸ қашшоқликни қандай камайтирсак¸ деган қуруқ гап-сўзлардан бошқа бир тайинли иш чиқмаган ана шу нонуштага бу банк қанча пул сарфлади?\n- Қайдан билай¸ буни сен билсанг керак ҳойнаҳой¸ дедим\n- 3 миллион доллар¸ тасаввур қил¸ бўлмағур бир нонуштага ўртача бир хусусий банк 3 миллионни бизнинг ширкат орқали ҳавога совурди!!! Шунинг ўрнига шу пулга Африкадаги очадан ўлаëтганларга овқатми¸ дорими юборса яхши бўлмасмиди? Мен бунақа цинизмдан чарчадим¸ бунақа сафсатабозликни ортиқ томоша қилолмайман¸ кўнглим айнаб кетаяпти¸ деди жаҳл билан Клэр.\n2000 йилнинг охирига бориб ўртоғим¸ ўзи айтган каби сафсатабозлик томошасидан вoз кечиб¸ бошқа ишга ўтиб кетди. Аммо бу билан дунëда қашшоқликни камайтириш ҳақидаги сафсаталар камайиб қолмади афтидан.\nЙўқса¸ “Бунëдкор” клуби мураббийси Сколарининг қашшоқларга (қаердаги қашшоқлар¸ қанақа ëрдам? - буниси “A Bola” хабарида ëзилмаган) ëрдам пули йиғаман, деган ўйинга мураббийлик қилиш учун 6 500 минг километр йўл босиб¸ Тошкентдан Лиссабонга бориши жуда шартмиди?\nБоринг майли¸ давлат ичидаги давлат бўлиб қолган Тошкентда Сколари ëрдамига қараб қолган қашшоқ йўқ ҳам дейлик. Агар жаноб Сколарининг жуда қашшоқларга ëрдам бергиси келиб кетса¸ Тошкентдан сал ташқарига чиқиб кўрсин¸ унинг ëрдамига муҳтож бўлган қанча ўзбекистонликка кўзи тушарди унинг! Далага қор тушгунча йилт этган оқлик қидириб пахтазорларда изғиëтган¸ ëхуд исталган бозор олдида ҳозир ҳам юпун кийимда иззиллаб турган аравакаш болаларга¸ аниқроғи Ўзбекистондаги қашшоқлар синфининг бир тилимига кўзи тушарди унинг!\nБМТ Тараққиëт жамғармасининг расмий Тошкент келтирган рақамлар асосида ҳозирлаган ҳисоботларига кўра¸ Ўзбекистонда аҳолининг камида 25 фоизи қашшоқлик даражасидан пастда кун кечирмоқда¸ яъники 7 миллион одам кунига истеъмол қилиниши лозим энг минимум 2100 калориялик овқатга пул тополмаëтир. Жаноб Сколари эса¸ ана шундай камбағал мамлакатнинг ҳозирча бировни қойил қолдирмаган клубига мураббийлик қилаëтгани учун ойига 2 миллион 100 минг доллар маош олмоқда ва дунëдаги энг қиммат мураббийлар рўйхатига етакчилик қилмоқда.\nИнтернетни қидирсангиз¸ жаноб Сколарининг Ўзбекистондаги тўйларда зарбоф чопонлару Марғилон дўппиларни кийиб¸ мазза қилаëтгани акс этган видеосуратларни истаганча топасизу¸ аммо ҳозирча Ўзбекистон пойтахтида яшаëтган жаҳондаги энг қиммат тренернинг ўзини бойитаëтган бу юрт қашшоқлари учун бир тийин садақа бергани¸ аниқроғи хайрия қилгани ҳақда на сўз¸ на сурат тополмайсиз.\nБалки 25 январ куни дунëдаги энг катта стадионда қашшоқларга ëрдам учун ўтказиладиган ўйинда майдон чеккасидан туриб бўлса ҳам ишқибозлар кўзини яшнатадиган жаноб Сколари ўзбекистонлик қашшоқларга ҳам ëрдам бераëтгандиру¸ уни озодликчилар кўролмаëтганмикин?\nҲар қалай¸ Озодлик микрофонига Луж стадионида ўрнатиладиган видеокамералар билан беллашишга йўл бўлсин?!!!


Бахмалда кичик меҳмонхона, кемпинглар мажмуаси ва агротуризм ташкил этиш инвестиция лойиҳаси амалга оширилмоқда » Бахмал тумани ҳокимлиги расмий сайти\nБахмал тумани ҳокимлиги » Янгиликлар » Бахмалда кичик меҳмонхона, кемпинглар мажмуаси ва агротуризм ташкил этиш инвестиция лойиҳаси амалга оширилмоқда\nБахмалда кичик меҳмонхона, кемпинглар мажмуаси ва агротуризм ташкил этиш инвестиция лойиҳаси амалга оширилмоқда\n«Jizzax tadqiqot» масъулияти чекланган жамиятининг асосий фаолият тури қурилиш объектлари учун лойиҳа-смета хужжатларини ишлаб чиқиш. Ҳозирда ушбу жамиятда 40 нафар фуқаро доимий иш ўрнига эга.\nБахмал тумани Бахмал ҚФЙ Бахмал давлат ўрмон хўжалиги ҳудудида «Jizzax tadqiqot» масъулияти чекланган жамияти томонидан қиймати 1 млрд сўм бўлган кичик меҳмонхона, кемпинглар мажмуаси ва агротуризм ташкил этиш инвестиция лойиҳаси амалга оширилмоқда.\nУшбу туризм йўналишидаги хизмат кўрсатиш инвестиция лойиҳасида бугунги кунда 10 нафар туманимиз фуқаролари иш билан таъминланган.\n«Irrigatsiya invest» масъулияти чекланган жамиятининг асосий фаолият тури ирригация тармоғи учун темир бетон маҳсулотлари ишлаб чиқаришдан иборат. Ҳозирда ушбу корхонада 58 нафар фуқаро доимий иш ўрнига эга. Шунингдек корхонани модернизация қилиш орқали 100 дан ортиқ янги иш ўринлари яратиш режалаштирилган.